**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ԿԱՌԱՎԱՐՈՒԹՅՈւՆ**

**Ո Ր Ո Շ ՈՒ Մ**

**«\_\_\_\_\_\_»\_\_\_\_\_\_\_\_\_\_\_\_ 2022 ԹՎԱԿԱՆԻ N\_\_\_\_\_\_Ն**

**ՏԱՐԵՑ ԵՎ (ԿԱՄ) ՀԱՇՄԱՆԴԱՄՈՒԹՅՈՒՆ ՈՒՆԵՑՈՂ ԱՆՁԱՆՑ ՄԱՏՈՒՑՎՈՂ ԽՆԱՄՔԻ ՏՐԱՄԱԴՐՄԱՆ ԿԱՐԳԸ, ՊԱՅՄԱՆՆԵՐԸ ԵՎ ՉԱՓՈՐՈՇԻՉՆԵՐԸ ՍԱՀՄԱՆԵԼՈՒ, ՏԱՐԵՑ ԵՎ (ԿԱՄ) ՀԱՇՄԱՆԴԱՄՈՒԹՅՈՒՆ ՈՒՆԵՑՈՂ ԱՆՁԱՆՑ ԽՆԱՄՔԻ ՏՐԱՄԱԴՐՈՒՄԸ ՄԵՐԺԵԼՈՒ ՀԻՄՔ ՀԱՆԴԻՍԱՑՈՂ ՀԻՎԱՆԴՈՒԹՅՈՒՆՆԵՐԻ ՑԱՆԿԸ ՀԱՍՏԱՏԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՍԵՊՏԵՄԲԵՐԻ 25-Ի N 1112-Ն ԵՎ** **ՀՈԿՏԵՄԲԵՐԻ 29-Ի N 1292-Ն** **ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2007 ԹՎԱԿԱՆԻ ՄԱՅԻՍԻ 31-Ի N 730-Ն ԵՎ 2015 ԹՎԱԿԱՆԻ ԴԵԿՏԵՄԲԵՐԻ 17-Ի N 1533-Ն ՈՐՈՇՈՒՄՆԵՐՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

Համաձայն «Սոցիալական աջակցության մասին» օրենքի 13-րդ հոդվածի 12-րդ մասի, 30-րդ հոդվածի 3-րդ մասի և «Նորմատիվ իրավական ակտերի մասին» օրենքի 33-րդ, 34-րդ և 37-րդ հոդվածների, Հայաստանի Հանրապետության կառավարությունը որոշում է.

1. Սահմանել տարեց և (կամ) հաշմանդամություն ունեցող անձանց մատուցվող խնամքի տրամադրման՝

1) կարգը և պայմանները՝ համաձայն N 1 հավելվածի.

2) չափորոշիչները՝ համաձայն N 2 հավելվածի։

2. Հաստատել տարեց և (կամ) հաշմանդամություն ունեցող անձանց խնամքի տրամադրումը մերժելու հիմք հանդիսացող հիվանդությունների ցանկը՝ համաձայն N 3 հավելվածի:

3. Հայաստանի Հանրապետության կառավարության 2015 թվականի սեպտեմբերի 25-ի «Երեխաների, տարեց և (կամ) հաշմանդամություն ունեցող անձանց խնամքի տրամադրման կարգը և պայմանները սահմանելու, տարեց և (կամ) հաշմանդամություն ունեցող անձանց խնամքի տրամադրումը մերժելու հիմք հանդիսացող հիվանդությունների ցանկը հաստատելու և Հայաստանի Հանրապետության մի շարք որոշումներ ուժը կորցրած ճանաչելու մասին» N 1112-Ն որոշման մեջ կատարել հետևյալ փոփոխությունները.

1) վերնագիրը շարադրել հետևյալ խմբագրությամբ.

«ԵՐԵԽԱՆԵՐԻ ԽՆԱՄՔԻ ՏՐԱՄԱԴՐՄԱՆ ԿԱՐԳԸ ԵՎ ՊԱՅՄԱՆՆԵՐԸ ՍԱՀՄԱՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻ ՇԱՐՔ ՈՐՈՇՈՒՄՆԵՐ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ».

2) ուժը կորցրած ճանաչել 1-ին կետի 2-րդ ենթակետը, 2-րդ կետը, 5-րդ կետի 2-րդ ենթակետը, N 2 և N 3 հավելվածները։

4. Հայաստանի Հանրապետության կառավարության 2015 թվականի հոկտեմբերի 29-ի «Հայաստանի Հանրապետության աշխատանքի և սոցիալական հարցերի նախարարության ենթակայությանը հանձնված խնամք և սպասարկում իրականացնող պետական ոչ առևտրային կազմակերպությունների հաստիքային միավորների չափորոշիչները հաստատելու և Հայաստանի Հանրապետության կառավարության 2007 թվականի մայիսի 31-ի N 730-Ն և N 815-Ն որոշումներում փոփոխություններ կատարելու մասին» N 1292-Ն որոշման 1-ին կետի 1, 2, 3 և 4 ենթակետերը և N 1, N 2, N 3 և N 4 հավելվածները ուժը կորցրած ճանաչել։

5. Ուժը կորցրած ճանաչել՝

1) Հայաստանի Հանրապետության կառավարության 2007 թվականի մայիսի 31-ի «Ծերերի և հաշմանդամների խնամքի և սոցիալական սպասարկման նվազագույն չափորոշիչները հաստատելու մասին» N 730-Ն որոշումը.

2) Հայաստանի Հանրապետության կառավարության 2015 թվականի դեկտեմբերի 17-ի «Շուրջօրյա խնամքի տներում հոգեկան առողջության խնդիրներ ունեցող անձանց խնամքի և սոցիալական սպասարկման այլընտրանքային ծառայությունների տրամադրման կարգը հաստատելու մասին» N 1533-Ն որոշումը:

6. Սահմանել, որ`

1) «Սոցիալական աջակցության մասին» օրենքի 7-րդ հոդվածով սահմանված սկզբունքները և սույն որոշման 1-ին կետի 2-րդ ենթակետով սահմանված սոցիալական աջակցության նվազագույն չափորոշիչները պարտադիր են Հայաստանի Հանրապետությունում գործող՝ տարեց և (կամ) հաշմանդամություն ունեցող անձանց խնամք տրամադրող բոլոր կազմակերպությունների համար՝ անկախ դրանց կազմակերպաիրավական ձևից.

2) Հայաստանի Հանրապետության աշխատանքի և սոցիալական հարցերի նախարարության ենթակայությամբ գործող տարեց և (կամ) հաշմանդամություն ունեցող անձանց շուրջօրյա խնամքի ծառայություններ մատուցող պետական ոչ առևտրային կազմակերպություններում, ինչպես նաև Հայկական Կարմիր Խաչի ընկերության Գյումրու շուրջօրյա խնամքի կենտրոնում բնակվող աշխատանքային կենսաթոշակ ստանալու իրավունք չունեցող, ինչպես նաև մինչև 5000 դրամ կենսաթոշակ ստացող տարեց և (կամ) հաշմանդամություն ունեցող խնամք ստացող ծխող անձանցից յուրաքանչյուրին հատկացվում է օրական 10 գլանակ հայրենական արտադրության ֆիլտրով ծխախոտ` դրա իրացումը իրականացնելով «Ծխախոտային արտադրատեսակների և դրանց փոխարինիչների օգտագործման հետևանքով առողջությանը հասցվող վնասի նվազեցման և կանխարգելման մասին» օրենքի 5-րդ և 6-րդ հոդվածների պահանջներին համապատասխան.

3) խնամքի և սոցիալական սպասարկման անհրաժեշտությունից ելնելով՝ տարեց և (կամ) հաշմանդամություն ունեցող անձանց խնամք տրամադրող պետական ոչ առևտրային կազմակերպություններին հատկացվող առանձին ապրանքատեսակների ցանկը հաստատում է Հայաստանի Հանրապետության աշխատանքի և սոցիալական հարցերի նախարարը.

4) սույն որոշման 1-ին կետի 2-րդ ենթակետով սահմանված չափորոշիչների ապահովման համար անհրաժեշտ ծախսերի նախատեսման հնարավորության հարցը ենթակա է քննարկման Հայաստանի Հանրապետության յուրաքանչյուր տարվա պետական բյուջեի նախագծի մշակման գործընթացի շրջանակներում Հայաստանի Հանրապետության աշխատանքի և սոցիալական հարցերի նախարարության բյուջետային ծախսերի հայտի նախագիծը Հայաստանի Հանրապետության ֆինանսների նախարարություն ներկայացման ժամանակ:

7. Հայաստանի Հանրապետության աշխատանքի և սոցիալական հարցերի նախարարին և Հայաստանի Հանրապետության առողջապահության նախարարին՝ սույն որոշումն ուժի մեջ մտնելուց հետո երկամսյա ժամկետում համատեղ հաստատել խնամքի տրամադրման համար դիմած տարեց և (կամ) հաշմանդամություն ունեցող անձի բժշկական քարտի ձևը։

8. Հայաստանի Հանրապետության աշխատանքի և սոցիալական հարցերի նախարարին` սույն որոշումն ուժի մեջ մտնելուց հետո երկամսյա ժամկետում հաստատել տարեց և (կամ) հաշմանդամություն ունեցող անձանց խնամքի տրամադրման չափորոշիչների տեխնիկական բնութագրերը:

9. Սույն որոշումն ուժի մեջ է մտնում պաշտոնական հրապարակմանը հաջորդող օրվանից, բացառությամբ 1-ին կետի 2-րդ ենթակետով սահմանված N 2 հավելվածից, որն ուժի մեջ է մտնում 2023 թվականի հունվարի 1-ից:

ՀՀ ՎԱՐՉԱՊԵՏ

Ն. ՓԱՇԻՆՅԱՆ

Հավելված N 1
ՀՀ կառավարության 2022 թ. \_\_\_\_\_\_\_\_\_\_\_\_\_\_\_\_\_\_- ի

N\_\_\_\_\_\_Ն որոշման

**ՏԱՐԵՑ ԵՎ (ԿԱՄ) ՀԱՇՄԱՆԴԱՄՈՒԹՅՈՒՆ ՈՒՆԵՑՈՂ ԱՆՁԱՆՑ ԽՆԱՄՔԻ ՏՐԱՄԱԴՐՄԱՆ**

**ԿԱՐԳԸ ԵՎ ՊԱՅՄԱՆՆԵՐԸ**

**1․ ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգով կարգավորվում են բնակչության սոցիալական պաշտպանության հաստատություններում (այսուհետ՝ շուրջօրյա խնամքի կենտրոն), համայնքային փոքր տուն կամ խմբային տուն (այսուհետ՝ փոքր տուն), տնային պայմաններում, սոցիալական հոգածության ցերեկային կենտրոններում (այսուհետ` ցերեկային կենտրոն)խնամքի ծառայությունստացողտարեց և (կամ) հաշմանդամություն ունեցող անձանց (այսուհետ՝ շահառու) խնամքի տրամադրման հետ կապված հարաբերությունները:
2. Սույն կարգի դրույթները չեն տարածվում «Սոցիալական աջակցության մասին» օրենքով նախատեսված՝ բժշկական օգնություն և սպասարկում իրականացնող, ինչպես նաև հոսպիսային օգնություն տրամադրող կազմակերպությունների կողմից մատուցվող ծառայությունների վրա։
3. Հայաստանի Հանրապետության օրենսդրությամբ նախատեսված՝ խնամքի այլ կամ հետագայում ներդրվելիք նոր ծառայություններ (պաշտպանված (սատարող) բնակարաններ, անձնական օգնականի ծառայություն, տարեցի խնամատարություն և այլն, որոնք ներառված չեն սույն կարգում) տրամադրող կազմակերպությունների գործունեության և խնամքի տրամադրման հետ կապված հարաբերությունները կսահմանվեն Հայաստանի Հանրապետության կառավարության որոշումներով և այլ իրավական ակտերով։
4. Խնամք տրամադրվում է Հայաստանի Հանրապետության քաղաքացիներին, Հայաստանի Հանրապետությունում բնակվող՝ բնակության իրավունք (կացության կարգավիճակ) ունեցող օտարերկրյա քաղաքացիներին, քաղաքացիություն չունեցող, Հայաստանի Հանրապետությունում փախստականի կարգավիճակ ունեցող կամ ապաստան հայցող անձանց օրենսդրությամբ սահմանված հիմքերի առկայության դեպքում:
5. Շահառուներին խնամքը տրամադրում են «Սոցիալական աջակցության մասին» օրենքով սահմանված՝ սոցիալական ծառայություններ տրամադրող կազմակերպությունները (այսուհետ` կազմակերպություն):
6. Խնամք տրամադրվում է խնամքի տրամադրում հայցող անձի, իսկ դատարանի վճռով անգործունակ ճանաչված լինելու դեպքում՝ իր օրինական ներկայացուցչի համաձայնությամբ՝ բացառությամբ «Սոցիալական աջակցության մասին» օրենքի 30-րդ հոդվածով նախատեսված դեպքերում և սահմանված կարգով։ Նման դեպքերում խնամքը տրամադրվում է առանց տվյալ անձի կամ նրա օրինական ներկայացուցչի համաձայնության:
7. Շուրջօրյա խնամքի կենտրոնը 50 և ավելի անձի համար նախատեսված, կացարանի և շուրջօրյա խնամքի տրամադրման խոշոր հաստատություն է և լինում է՝

1) ընդհանուր տիպի` նախատեսված խնամքի կարիք ունեցող, չաշխատող տարեց և (կամ) հաշմանդամություն ունեցող անձանց համար, որոնք չունեն ընտանիքում աշխատունակ անդամ կամ Հայաստանի Հանրապետության օրենսդրությամբ սահմանված կարգով այլ խնամող կամ ընտանիքում ենթարկվում են բռնության.

2) հատուկ (մասնագիտացված)` նախատեսված խնամքի կարիք ունեցող, չաշխատող հաշմանդամություն ունեցող անձանց համար, եթե նրանց մոտ ախտորոշվել է սույն որոշման 3-րդ հավելվածի 1-ին կետով հաստատված հիվանդություններից մեկը:

1. Փոքր տունը ընտանեկան միջավայրին առավելագույնս մոտեցված, 8-16 անձի համար նախատեսված առանձնատուն է, և լինում է՝

1) ընդհանուր տիպի` նախատեսված խնամքի կարիք ունեցող, չաշխատող տարեց և (կամ) հաշմանդամություն ունեցող անձանց համար, որոնք չունեն ընտանիքում աշխատունակ անդամ կամ Հայաստանի Հանրապետության օրենսդրությամբ սահմանված կարգով այլ խնամող կամ ընտանիքում ենթարկվում են բռնության.

2) հատուկ (մասնագիտացված)՝ նախատեսված խնամքի կարիք ունեցող, չաշխատող հաշմանդամություն ունեցող անձանց համար, եթե նրանց մոտ ախտորոշվել է սույն որոշման 3-րդ հավելվածի 1-ին կետով հաստատված հիվանդություններից մեկը։

1. Տնային պայմաններում խնամքի ծառայությունները տրամադրվում են շահառուին իր տանը՝ ժամը 9։00-18։00 ընկած ժամանակահատվածում։ Ըստ շահառուների կարգավիճակի, լինում են՝

1) ընդհանուր տիպի՝ նախատեսված խնամքի կարիք ունեցող, չաշխատող (բացառությամբ՝ տնային պայմաններում աշխատող) տարեց և (կամ) հաշմանդամություն ունեցող անձանց համար, որոնք չունեն ընտանիքում աշխատունակ անդամ կամ Հայաստանի Հանրապետության օրենսդրությամբ սահմանված կարգով այլ խնամող․

2) հատուկ (մասնագիտացված)՝ նախատեսված խնամքի կարիք ունեցող, չաշխատող (բացառությամբ՝ տնային պայմաններում աշխատող) հաշմանդամություն ունեցող անձանց համար, որոնք չունեն ընտանիքում աշխատունակ անդամ կամ Հայաստանի Հանրապետության օրենսդրությամբ սահմանված կարգով այլ խնամող, և եթե նրանց մոտ ախտորոշվել է սույն որոշման 3-րդ հավելվածի 1-ին կետով հաստատված հիվանդություններից մեկը, և համապատասխան մասնագիտացված (հոգեբուժական) կազմակերպության բժշկի եզրակացություն՝ տնային պայմաններում խնամքի տրամադրման նպատակահարմարության վերաբերյալ։

1. Ցերեկային կենտրոնները նախատեսված են ժամը 9։00-18։00 ընկած ժամանակահատվածում խնամքի և ազատ ժամանցի, զբաղվածության ապահովման, առողջ ապրելակերպի, մշակութային կյանքի կազմակերպման, սոցիալ-հոգեբանական վերականգնման, սոցիալական ներառման և անկախ կյանքի ապահովման և օրենսդրությամբ չարգելված այլ ծառայությունների կազմակերպման համար։ Ըստ շահառուների կարգավիճակի, լինում են՝

1) ընդհանուր տիպի՝ նախատեսված չաշխատող (բացառությամբ՝ տնային պայմաններում կամ կես դրույքով աշխատող) տարեց և (կամ) հաշմանդամություն ունեցող անձանց համար՝ առանց սույն հավելվածի 7-րդ կետի 2-րդ ենթակետում նշված ախտորոշումների․

2) հատուկ (մասնագիտացված)՝ նախատեսված չաշխատող (բացառությամբ՝ տնային պայմաններում կամ կես դրույքով աշխատող) տարեց և (կամ) հաշմանդամություն ունեցող անձանց համար, եթե նրանց մոտ ախտորոշվել է սույն որոշման 3-րդ հավելվածի 1-ին կետով հաստատված հիվանդություններից մեկը և համապատասխան մասնագիտացված (հոգեբուժական) կազմակերպության բժշկի եզրակացություն՝ սոցիալական ծառայությունների տրամադրման նպատակահարմարության վերաբերյալ:

1. Շուրջօրյա խնամքի հաստատությունները, փոքր տները և ցերեկային կենտրոնները պետք է ապահովված լինեն սույն որոշման երկրորդ հավելվածի պահանջները բավարարող կոմունալ, սանիտարահիգիենիկ և հակահրդեհային անվտանգության անհրաժեշտ պայմաններով՝ ելնելով դրանց գործունեության համար անհրաժեշտ ընդհանուր և բնակելի մակերեսի, անձնակազմի (աշխատողների թվին և հաստիքներին), միաժամանակյա խնամք ստացողների առավելագույն թվի, նրանց տրամադրվող սննդի չափաքանակի, դրա էներգետիկ արժեքի, հագուստի, սպիտակեղենի, կոշկեղենի, անկողնային և անձնական հիգիենայի պարագաների չափորոշիչներիի, անվտանգության ապահովման և այլ պայմանների՝ Հայաստանի Հանրապետության օրենսդրությամբ սահմանված պահանջներից:
2. Խնամքի ծառայություններ տրամադրելիս, անկախ ծառայություն մատուցող կազմակերպության կազմակերպաիրավական ձևից և մատուցվող ծառայության տեսակից ու բնույթից, կազմակերպությունները պարտավոր են ղեկավարվել «Սոցիալական աջակցության մասին», իսկ հաշմանդամություն ունեցող անձանց մատուցվող խնամքի ծառայությունների դեպքում նաև՝ «Հաշմանդամություն ունեցող անձանց իրավունքների մասին» օրենքներում ամրագրված հիմնական սկզբունքներով և սույն կարգով սահմանված պահանջներով՝ բացառապես սոցիալական տվյալ ծառայություն տրամադրելու գործունեությունը լիազորված պետական մարմնի կողմից հավաստագրված լինելու դեպքում:
3. Կազմակերպության ղեկավարը հաստատում է կազմակերպության ներքին կարգապահական կանոնները, որոնք պարտադիր պետք է պարունակեն դրույթներ՝ այդ կանոնների խախտման դեպքում օրենսդրությամբ սահմանված համապատասխան կարգապահական տույժեր կիրառելու վերաբերյալ։

**2․ ԽՆԱՄՔ ՏՐԱՄԱԴՐԵԼՈՒ ՀԱՄԱՐ ԴԻՄԵԼՈՒ ԵՎ ԽՆԱՄՔ ՏՐԱՄԱԴՐԵԼՈՒ ՎԵՐԱԲԵՐՅԱԼ ՈՐՈՇՈՒՄ ԿԱՅԱՑՆԵԼՈՒ ԿԱՐԳԸ**

1. Խնամք տրամադրվում է՝

1) անձի կամ նրա կողմից լիազորած անձի (գրավոր լիազորագրի առկայությամբ՝ առանց նոտարական վավերացման), կամ դատարանի կողմից անգործունակ ճանաչված լինելու դեպքում իր օրինական ներկայացուցչի ներկայացրած գրավոր դիմումի հիման վրա կամ սույն հավելվածի 39-րդ կետով նախատեսված դեպքերում.

2) խնամք տրամադրող կազմակերպության նախաձեռնությամբ:

1. Պետական և տեղական ինքնակառավարման մարմինների ենթակայության ներքո գտնվող, ինչպես նաև ենթակայության ներքո չգտնվող, սակայն լիազորված պետական մարմնի հետ Հայաստանի Հանրապետության օրենսդրությամբ սահմանված կարգով դրամաշնորհի տրամադրման պայմանագիր կնքած կազմակերպությունների կողմից խնամքի ծառայություններ տրամադրվում է Միասնական սոցիալական ծառայության (այսուհետ՝ ՄՍԾ)` այդ անձանց բնակության վայրի տարածքը սպասարկող կենտրոնի (այսուհետ՝ տարածքային կենտրոն) ուղեգրի հիման վրա՝ «Սոցիալական աջակցության մասին» օրենքով, սույն կարգով և այլ իրավական ակտերով սահմանված պահանջներին համապատասխան:
2. Պետական և տեղական ինքնակառավարման մարմինների ենթակայության ներքո չգտնվող, լիազորված պետական մարմնի հետ Հայաստանի Հանրապետության օրենսդրությամբ սահմանված կարգով դրամաշնորհի տրամադրման պայմանագիր չկնքած, սակայն օրենսդրությամբ սահմանված կարգով հավաստագրված կազմակերպության կողմից խնամքի ծառայություններ տրամադրվում է այդ կազմակերպության ղեկավարի ընդունած անհատական իրավական ակտի հիման վրա՝ Հայաստանի Հանրապետության օրենսդրությամբ, սույն կարգով և այլ իրավական ակտերով սահմանված պահանջներին համապատասխան:
3. Տարեց և (կամ) հաշմանդամություն ունեցող անձը խնամք տրամադրելու վերաբերյալ գրավոր դիմումն անձամբ կամ սույն հավելվածի 14-րդ կետի 1-ին ենթակետով նախատեսված դեպքերում՝ իր լիազորած անձի կամ օրինական ներկայացուցչի միջոցով, ներկայացնում է՝

1) տարածքային կենտրոն` պետական կամ տեղական ինքնակառավարման մարմինների ենթակայության ներքո գտնվող կամ լիազորված պետական մարմնի հետ Հայաստանի Հանրապետության օրենսդրությամբ սահմանված կարգով դրամաշնորհի տրամադրման պայմանագիր կնքած կազմակերպության կողմից խնամք ստանալու համար.

2) խնամք տրամադրող կազմակերպություն՝ պետական և տեղական ինքնակառավարման մարմինների ենթակայության ներքո չգտնվող կազմակերպության կողմից խնամք ստանալու համար:

1. Սույն հավելվածի 17-րդ կետի 1-ին ենթակետով նախատեսված դեպքերում խնամք ստանալու համար անձը տարածքային կենտրոն է ներկայացնում`

1) Հայաստանի Հանրապետության քաղաքացի լինելու դեպքում` անձնագիրը կամ նույնականացման քարտը (նույնականացման քարտ չունենալու դեպքում՝ բնակչության պետական ռեգիստրի տարածքային մարմնի հատկացրած հանրային ծառայությունների համարանիշը կամ հանրային ծառայությունների համարանիշ չստանալու վերաբերյալ տեղեկանք, իսկ դրանց բացակայության դեպքում՝ սոցիալական քարտը կամ Հայաստանի Հանրապետության օրենսդրությամբ սահմանված կարգով տրամադրված սոցիալական քարտ չունենալու մասին տեղեկանք).

2) Հայաստանի Հանրապետությունում բնակության իրավունք (կացության կարգավիճակ) ունեցող օտարերկրյա քաղաքացի կամ քաղաքացիություն չունեցող անձ հանդիսանալու դեպքում՝ անձը հաստատող փաստաթուղթը, Հայաստանի Հանրապետությունում բնակվելու իրավունքը հաստատող փաստաթուղթը (կացության քարտը), ապաստան հայցողի վկայականը, իսկ փախստականի կարգավիճակ ունենալու դեպքում՝ կոնվենցիոն ճամփորդական փաստաթուղթը.

3) հաշմանդամություն ունեցող անձ հանդիսանալու դեպքում՝ բժշկասոցիալական փորձաքննական որոշումը կամ քաղվածք-տեղեկանքը․

4) Հայաստանի Հանրապետության աշխատանքի և սոցիալական հարցերի նախարարի և Հայաստանի Հանրապետության առողջապահության նախարարի համատեղ հրամանով հաստատված ձևին համապատասխան բժշկական քարտը՝ համապատասխան բժշկական հաստատության (հաստատությունների) կողմից։

1. Հատուկ (մասնագիտացված) խնամք ստանալու համար անձը սույն հավելվածի 18-րդ կետում թվարկված փաստաթղթերից բացի տարածքային կենտրոն է ներկայացնում նաև`

1) քաղվածք անձի հիվանդության պատմագրից (էպիկրիզ) կամ արտահիվանդանոցային հոգեբուժական օգնություն և սպասարկում իրականացնող հոգեբուժական կազմակերպության կողմից շարունակական (դիսպանսեր) հսկողության մեջ գտնվող հոգեկան առողջության խնդիր ունեցող անձի ամբուլատոր բժշկական քարտից․

2) դիմումը անձի օրինական ներկայացուցչի (խնամակալի) ներկայացնելու դեպքում՝ դատարանի վճռի պատճենը, անձի նկատմամբ խնամակալություն սահմանելու մասին խնամակալության և հոգաբարձության մարմնի որոշման պատճենը և խնամակալի անձը հաստատող փաստաթուղթը.

3) միայն տնային պայմաններում կամ ցերեկային կենտրոնում խնամք ստանալու համար՝ ըստ ծառայության տեսակների, սույն հավելվածի 9-րդ կետի 2-րդ ենթակետով և 10-րդ կետի 2-րդ ենթակետով նախատեսված բժշկի եզրակացությունները։

1. Սույն հավելվածի 17-րդ կետի 1-ին ենթակետով նախատեսված դեպքում խնամք տրամադրելու վերաբերյալ դիմումն անձի ներկայացուցչի կողմից ներկայացնելիս պահանջվում են նաև հետևյալ փաստաթղթերը.

1) ներկայացուցչի նույնականացման համար անհրաժեշտ փաստաթղթերը՝ սույն հավելվածի 18-րդ կետի 1-ին կամ 2-րդ ենթակետերին համապատասխան (իսկ կացության քարտ չունեցող, սակայն Հայաստանի Հանրապետությունում օրինական հիմքերով գտնվող օտարերկրյա քաղաքացու դեպքում՝ Հայաստանի Հանրապետությունում օրինական գտնվելը հավաստող վավերական փաստաթուղթը).

2) անձի օրինական ներկայացուցիչը լինելու դեպքում՝ խնամակալը կամ հոգաբարձուն հանդիսանալու փաստը հավաստող համապատասխան փաստաթուղթը.

3) Հայաստանի Հանրապետության օրենսդրությամբ սահմանված պահանջներին համապատասխանող լիազորագրի հիման վրա անձի ներկայացուցիչը լինելու դեպքում՝ լիազորագիրը, իսկ այն դեպքում, երբ ներկայացուցիչը փաստաբան է՝ նաև փաստաբանական գործունեության արտոնագրի պատճենը:

1. Անձի անգործունակ ճանաչված լինելու դեպքում սույն հավելվածի 17-րդ կետում նշված դիմումը ներկայացնում է տվյալ անձի խնամակալը:
2. Խնամքի տրամադրման համար տարածքային կենտրոնը չի կարող անձից պահանջել այնպիսի փաստաթղթեր, որոնցում ներառված տվյալներն առկա են համապատասխան մարմինների էլեկտրոնային տեղեկատվական շտեմարաններում:
3. Խնամքի ծառայություն հայցող անձի դիմումն ստանալուց հետո հնգօրյա ժամկետում տարածքային կենտրոնի սոցիալական աշխատողը կատարում է տնային այցելություն՝ տվյալ անձի (ընտանիքի) սոցիալական կարիքների գնահատման նպատակով և անձի (ընտանիքի) սոցիալական կարիքների գնահատման վերաբերյալ արդյունքում կազմված արձանագրությունը՝ տվյալ անձին խնամք տրամադրելու կամ խնամքի տրամադրումը մերժելու մասին իր եզրակացության հետ միասին ներկայացնում է տարածքային կենտրոնի տնօրենին:
4. Տարածքային կենտրոնի տնօրենը, ուսումնասիրելով սոցիալական աշխատողի եզրակացությունը և սույն հավելվածի 18-20-րդ, առկայության դեպքում նաև՝ 21-րդ կետերով նախատեսված փաստաթղթերը, դրանք ստանալուց հետո երկօրյա ժամկետում ընդունում է որոշում` անձին խնամք տրամադրելու կամ խնամքի տրամադրումը մերժելու մասին՝ նշելով խնամքի տեսակը, և ներկայացնում է ՄՍԾ:
5. ՄՍԾ-ն, տարածքային կենտրոնից ստացած որոշման և կից փաստաթղթերի հիման վրա իրականացնում է խնամքի տրամադրում հայցող անձանց հաշվառում՝ ըստ դիմումների մուտքագրման ժամկետի՝ միաժամանակ հաշվի առնելով.

1) տրամադրման ենթակա խնամքի տեսակը.

2) անկողնային խնամք պահանջող ծառայության անհրաժեշտությունը.

3) հոգեկան առողջության կամ մտավոր խնդիրների առկայությունը (առանձնացնելով ըստ հիվանդության բնույթի և ախտորոշումների):

1. ՄՍԾ-ն, կազմակերպություններից ստանալով տեղեկություն՝ դրանցում ազատ տեղերի առկայության ու խնամքի տրամադրման հնարավորության վերաբերյալ, այդ մասին անմիջապես գրավոր տեղեկացնում է համապատասխան հերթացուցակում առաջին համարը զբաղեցնող անձի խնամքի տրամադրման վերաբերյալ որոշում կայացրած տարածքային կենտրոն՝ տվյալ անձին ուղեգրելու համար, միաժամանակ տեղեկացնելով նաև համապատասխան կազմակերպությանը:
2. ՄՍԾ-ն տարածքային մարմնին անձի ուղեգրման անհրաժեշտության մասին տեղեկացնելիս, հաշվի է առնում նաև կազմակերպությունների թափուր տեղերի առկայությունը՝ ըստ խնամքի ծառայություն հայցող անձի սեռի և հիվանդության (ախտորոշման) տեսակների՝ մտավոր խնդիրներ ունեցողներ, հոգեկան առողջության խնդիրներ ունեցողներ, անկողնային խնամքի կարիք ունեցողներ և այլն:
3. ՄՍԾ պետի թույլտվությամբ շուրջօրյա խնամքի կենտրոն արտահերթ ընդունելությունը հնարավոր է օրենսդրությամբ սահմանված կարգով խնամողներ և բնակության վայր չունեցող այն անձանց համար, որոնց խնամքի ծառայություն չտրամադրելը կարող է վտանգավոր լինել իր առողջության և հետագա կյանքի համար:
4. Տարածքային կենտրոնը, ՄՍԾ-ից ստանալով սույն հավելվածի 26-րդ կետով նախատեսված տեղեկությունը, մեկ աշխատանքային օրվա ընթացքում անձին ուղեգրում է (տրամադրում է ուղեգիր)՝ համապատասխան կազմակերպություն:
5. Տնային պայմաններում խնամքի ծառայություններ մատուցելուց բացի՝ բոլոր մյուս դեպքերում խնամքի ծառայություն հայցող անձն ուղեգիրը ստանալուց հետո յոթ օրվա ընթացքում պետք է ներկայանա համապատասխան կազմակերպություն, իսկ չներկայանալու դեպքում անձն ուղեգրի ժամկետը լրանալու օրվանից հետո յոթ օրվա ընթացքում պետք է այն վերադարձնի տարածքային կենտրոն՝ գրավոր տեղեկացնելով չներկայանալու պատճառը: Տարածքային կենտրոնն ուղեգիրը վերադարձնելու մասին երկօրյա ժամկետում տեղեկացնում է ՄՍԾ:
6. Պետական կամ տեղական ինքնակառավարման մարմինների ենթակայության ներքո գտնվող և (կամ) լիազորված պետական մարմնի հետ դրամաշնորհի տրամադրման պայմանագիր կնքած շուրջօրյա խնամքի կենտրոնը կամ փոքր տունը սույն հավելվածի 29-րդ կետով նախատեսված ուղեգիրը ստանալուց հետո անձի հետ կնքում է պայմանագիր շուրջօրյա խնամքի տրամադրման վերաբերյալ՝ ձևակերպելով նրա ընդգրկումը շուրջօրյա խնամք ստացող շահառուների ցուցակում՝ տվյալ կազմակերպության ղեկավարի հրամանով:
7. Սույն հավելվածի 14-րդ կետի 3-րդ ենթակետով նախատեսված դեպքերում շուրջօրյա խնամքի կենտրոնում և փոքր տանը շահառուի ընդգրկումը ձևակերպվում է փաստացի ծառայություն ստանալու օրվանից սկսած՝ տվյալ կազմակերպության ղեկավարի հրամանով։
8. Տնային պայմաններում և ցերեկային կենտրոններում խնամքի տրամադրումն իրականացնելուց առաջ՝ ուղեգիրը ստանալուց հետո յոթնօրյա ժամկետում կազմակերպությունը բազմամասնագիտական թիմի միջոցով իրականացնում է տնային այցելություն, որի արդյունքում ծառայությունները տրամադրվում են անձի հետ պայմանագիրը կնքելուց հետո՝ ձևակերպելով նրա ընդգրկումը համապատասխան խնամք ստացող անձնանց ցուցակում՝ տվյալ կազմակերպության ղեկավարի հրամանով:
9. Լիազորված պետական մարմնի հետ դրամաշնորհի տրամադրման պայմանագիր չկնքած՝ պետական կամ տեղական ինքնակառավարման մարմինների ենթակայության ներքո չգտնվող, սակայն օրենսդրությամբ սահմանված կարգով հավաստագրված կազմակերպությունն իր կենտրոնում խնամք և սոցիալական այլ ծառայություններ կարող է տրամադրել սեփական նախաձեռնությամբ, առանց սույն հավելվածի 29-րդ կետով նախատեսված ուղեգրի առկայության:
10. Շուրջօրյա խնամքի կենտրոն, փոքր տուն կամ ցերեկային կենտրոն չի թույլատրվում բերել հրազեն, այն համալրող դետալներ, սառը զենք, ռազմամթերք, պայթուցիկ նյութեր, պայթուցիկ սարքեր, դյուրավառ կամ այրիչ նյութեր, ռադիոակտիվ նյութեր, ալկոհոլային խմիչքներ, թմրամիջոցներ կամ հոգեմետ (հոգեներգործուն) նյութեր (բացառությամբ բժշկի նշանակած դեղամիջոցների), ինչպես նաև շրջապատի համար առավել վտանգ ներկայացնող այլ առարկաներ ու սարքեր: Սույն կետում նշված առարկաների կամ նյութերի հայտնաբերման դեպքում տվյալ կենտրոնի ղեկավարը կամ համապատասխան լիազորություններ ունեցող աշխատողը դրա մասին իրազեկում է Հայաստանի Հանրապետության ոստիկանությանը (այսուհետ՝ ոստիկանություն):
11. Կազմակերպություն անձի չներկայանալը համարվում է հարգելի և տարածքային կենտրոնը տվյալ անձին տրամադրում է նոր ուղեգիր (անձի գրավոր դիմումի հիման վրա), եթե խնամքի տրամադրում հայցող անձի մոտ առկա է հետևյալ պատճառներից որևէ մեկը՝
12. իր կամ իր ընտանիքի անդամի առողջական վիճակի վատթարացումը.
13. ուղեգիրը ստանալու օրվանից հետո յոթ օրվա ընթացքում իր հետ մերձավոր ազգակցությամբ կապված անձանց մահվան դեպքերը.
14. իր կողմից բժշկական հաստատությունում գտնվող, մինչև 3 տարեկան ընտանիքի անդամ երեխայի կամ հաշմանդամություն ունեցող երեխայի խնամքը, երբ երեխայի ծնողը (խնամակալը, հոգաբարձուն) հիվանդության կամ ընտանիքի այլ հիվանդ անդամի հետ հիվանդանոցային հաստատությունում գտնվելու պատճառով ի վիճակի չէ երեխայի խնամքն իրականացնել.
15. Հայաստանի Հանրապետության օրենսդրությամբ սահմանված արտակարգ և անկանխատեսելի հանգամանքները (անհաղթահարելի ուժ):
16. Խնամքի տրամադրում հայցող անձի գրավոր դիմումի հիման վրա՝ սույն հավելվածի 36-րդ կետում նշված դեպքերում ուղեգրումը կարող է հետաձգվել մինչև վեց ամսով, ինչի վերաբերյալ տարածքային կենտրոնը ՄՍԾ-ին տեղեկացնում է համապատասխան դիմումը ստանալուց հետո երկօրյա ժամկետում:
17. Կազմակերպություն չներկայանալու վերաբերյալ տարածքային կենտրոն հարգելի պատճառներ չներկայացնելու կամ ուղեգրի ժամկետը լրանալու օրվանից հետո յոթ օրվա ընթացքում ուղեգիրը չվերադարձնելու դեպքում, տարածքային կենտրոնն այդ մասին մեկօրյա ժամկետում տեղեկացնում է ՄՍԾ՝ տվյալ անձին խնամքի տրամադրում հայցող անձանց հաշվառումից հանելու համար:
18. Ոստիկանության, պետական և տեղական ինքնակառավարման մարմինների, խնամակալության ու հոգաբարձության մարմինների, իրավաբանական և ֆիզիկական անձանց ներկայացրած տեղեկությունների, գրավոր ու բանավոր դիմումների, ահազանգերի, զանգվածային լրատվամիջոցների հրապարակումների և այլ աղբյուրների միջոցով անձի անօգնական վիճակի վերաբերյալ տեղեկություններ ստանալու դեպքում տարածքային կենտրոնն անհապաղ կազմակերպում է իրավիճակի ուսումնասիրություն՝ տեղեկատվության հավաստիությունը ճշտելու նպատակով: Անձի անօգնական վիճակի վերաբերյալ տեղեկատվությունը հավաստվելու դեպքում տարածքային կենտրոնի ղեկավարը նույն օրն ընդունում է խնամք տրամադրելու մասին որոշում ու կազմակերպում անձին անհրաժեշտ օգնություն տրամադրելու և խնամքի համապատասխան կենտրոն տեղափոխելու աշխատանքները՝ կազմելով դեպքի հրատապության վերաբերյալ արձանագրություն, որի պատճենը տարածքային կենտրոնի ղեկավարը մեկ օրվա ընթացքում ներկայացնում է ՄՍԾ, որը մեկօրյա ժամկետում տալիս է իր համաձայնությունը, որից հետո տարածքային կենտրոնը անձին անհապաղ ուղեգրում է խնամքի համապատասխան կենտրոն:
19. Սույն հավելվածի 39-րդ կետում նշված տեղեկությունները տարածքային կենտրոնը ոչ աշխատանքային օրերին կամ ժամերին ստանալու դեպքում ուղեգրման գործընթացը կազմակերպում է առաջիկա աշխատանքային օրվա ընթացքում, մինչ այդ առանց ուղեգրման, հնարավորության սահմաններում տեղափոխում կամ ուղղորդում է համապատասխան կազմակերպություն։
20. Անօգնական վիճակում հայտնված անձի՝ ոչ աշխատանքային օրերին կամ ժամերին անմիջականորեն կազմակերպություն դիմելու դեպքում կազմակերպությունն անհապաղ ձեռնարկում է անձին անհրաժեշտ օգնության և խնամքի տրամադրման համար անհրաժեշտ միջոցառումները՝ այդ մասին առաջիկա աշխատանքային օրը տեղեկացնելով ՄՍԾ՝ տվյալ անձի ուղեգրումը կազմակերպելու համար:
21. Հայաստանի Հանրապետության օրենսդրությամբ սահմանված արտակարգ իրավիճակներում անձին խնամքի տրամադրումը իրականացվում է կազմակերպության կողմից՝ առանց ուղեգրի առկայության, այդ մասին տեղեկացնելով ՄՍԾ։ Սույն կետում նշված արտակարգ իրավիճակների ավարտից հետո անմիջապես սկսում է ուղեգրման գործընթացի իրականացումը՝ սույն հավելվածի 14-րդ կետի համաձայն։
22. Պետական և տեղական ինքնակառավարման մարմինների ենթակայության ներքո չգտնվող` լիազորված պետական մարմնի հետ Հայաստանի Հանրապետության օրենսդրությամբ սահմանված կարգով դրամաշնորհի տրամադրման պայմանագիր կնքած, ինչպես նաև չկնքած կազմակերպությունը խնամք տրամադրելու նպատակով կարող է իրականացնել Հայաստանի Հանրապետության օրենսդրությամբ չարգելված միջոցառումներ սեփական նախաձեռնությամբ:
23. Անօգնական վիճակում գտնվող անձի կամ նրա օրինական ներկայացուցչի՝ խնամքի տրամադրումից հրաժարվելու դեպքում պետական կամ տեղական ինքնակառավարման մարմինների ենթակայության ներքո չգտնվող կազմակերպությունը տվյալ անձի մասին իրեն հայտնի դարձած տեղեկատվությունը ոչ ուշ, քան մեկ օրվա ընթացքում տրամադրում է տվյալ անձի փաստացի գտնվելու վայրի տարածքը սպասարկող տարածքային կենտրոն՝ եզրակացությունը կազմելու և դրա հիման վրա, խնամակալության և հոգաբարձության մարմնի՝ անձին համապատասխան խնամքի կենտրոնում տեղավորելու մասին որոշում կայացնելու նպատակով:

**3. ԽՆԱՄՔԻ ՏՐԱՄԱԴՐՈՒՄԸ ՄԵՐԺԵԼԸ**

1. Խնամքի տրամադրում հայցող անձին տարածքային կենտրոնը մերժում է խնամքի տրամադրումը, եթե՝

1) անձի մոտ առկա է սույն որոշման N 3 հավելվածի հիվանդությունների ցանկում ընդգրկված հիվանդություններից որևէ մեկը՝ մասնագիտացված բժշկական հաստատության տված եզրակացության հիման վրա (բացառությամբ՝ շուրջօրյա խնամքի հատուկ կենտրոնում ու մասնագիտացված փոքր տանը, տնային պայմաններում հատուկ խնամքի և մասնագիտացված ցերեկային կենտրոններում խնամքի կարիք ունեցող անձանց դեպքում՝ հոգեկան առողջության և մտավոր խնդիրները).

2) խնամքի տրամադրման համար օրենսդրությամբ սահմանված բավարար հիմքերի բացակայության դեպքում.

3) Հայաստանի Հանրապետության օրենսդրությամբ սահմանված այլ դեպքերում:

1. Սույն հավելվածի 45-րդ կետի 1-ին ենթակետում նշված հիմքով խնամքի տրամադրումը մերժելու դեպքում տարածքային կենտրոնն իր որոշումը մեկ աշխատանքային օրվա ընթացքում ներկայացնում է ՄՍԾ, որը մեկ աշխատանքային օրվա ընթացքում միջնորդություն է ներկայացնում առողջապահության և սոցիալական աջակցության բնագավառներում Հայաստանի Հանրապետության կառավարության կողմից լիազորված պետական մարմիններին՝ խնամքի տրամադրում հայցող անձի (դատարանի վճռով անգործունակ ճանաչված լինելու դեպքում` խնամակալի) համաձայնությամբ, նրա բուժման գործընթացը մասնագիտացված բժշկական հաստատությունում, կամ՝ նրա խնամքը, ներառյալ՝ կացարանով ապահովելը այլ մասնագիտացված կենտրոնում (առկայության դեպքում) կազմակերպելու համար։

**4. ԽՆԱՄՔԻ ՏՐԱՄԱԴՐՈՒՄԸ ՇՈՒՐՋՕՐՅԱ ԽՆԱՄՔԻ ԿԵՆՏՐՈՆՈՒՄ ԵՎ ՓՈՔՐ ՏԱՆԸ**

1. Շուրջօրյա խնամքի կենտրոնում և փոքր տանը կազմակերպվում են շահառուների՝

1) բնակչության պետական ռեգիստրում հաշվառման գործընթացը՝ օրենսդրությամբ սահմանված կարգով.

2) անհատական սոցիալական կարիքի գնահատումը և յուրաքանչյուր եռամսյակ վերագնահատումը․

3) սննդի տրամադրումը՝ օրական առնվազն չորս անգամ.

4) առաջին բժշկական օգնությունը և սպասարկումը (բացառությամբ փոքր տան, որտեղ կազմակերպվում է առաջին օգնություն), անհրաժեշտ դեղերի տրամադրումը.

5) անհրաժեշտության դեպքում հիվանդանոցային բժշկական օգնություն և սպասարկում իրականացնող կազմակերպություն ուղեգրումը.

6) անձնական հիգիենայի ապահովման համար անհրաժեշտ պարագաների, հագուստի, սպիտակեղենի, կոշկեղենի տրամադրումը` տարիքասեռային առանձնահատկություններին և եղանակային պայմաններին համապատասխան.

7) անհրաժեշտ կահույքի տրամադրումը.

8) բժշկասոցիալական փորձաքննությունը կամ ֆունկցիոնալության գնահատումը.

9) աջակցող միջոցներով ապահովելու գործընթացի կազմակերպումը, անկախ կյանքի հմտությունների ձևավորումը (ինքնասպասարկման, կենցաղավարման, տեղաշարժման, հաղորդակցման, ուսումնասիրության, միջանձնային և սոցիալական հարաբերություններ ստեղծելու հմտություններ).

10) սոցիալ-հոգեբանական օգնության և խորհրդատվության տրամադրումը, այդ թվում՝ ուղղված շահառուների իրավունքների և օրինական շահերի պաշտպանությանն ու խնամքի տրամադրմանը.

11) մշակութային, մարզական միջոցառումների անցկացումը և ազատ ժամանցը, աշխատանքային և արտթերապիան․

12) սոցիալական ներառմանն ուղղված և օրենսդրությամբ չարգելված այլ միջոցառումներ։

1. Շուրջօրյա խնամքի հատուկ (մասնագիտացված) կենտրոնը և փոքր տունը, սույն հավելվածի 47-րդ կետում նշված ծառայություններից բացի, տրամադրում են նաև`

1) հոգեբուժական օգնություն և խորհրդատվություն (փոքր տան պարագայում՝ համայնքի բժշկական ծառայությունների միջոցով).

2) հոգեկան առողջության վերականգնմանն ուղղված ծառայություններ.

3) սոցիալական հմտությունների և կարողությունների զարգացմանն ուղղված և այլ մասնագիտացված ծառայություններ:

1. Շուրջօրյա խնամքի կենտրոն կամ փոքր տուն ընդունվելուց հետո եռօրյա ժամկետում կազմակերպությունը պարտավոր է շահառուին դուրս գրել իր բնակության վայրի հաշվառումից և հաշվառվել խնամքի կենտրոնի գտնվելու վայրի բնակչության պետական ռեգիստրում։
2. Շուրջօրյա խնամքի կենտրոն ընդունվելուց անմիջապես հետո շահառուն ենթարկվում է բժշկական զննության տվյալ կենտրոնի բժշկի կողմից, որը տալիս է եզրակացություն տվյալ շահառուի նկատմամբ սանիտարահիգիենիկ գործողություններ իրականացնելու և հատուկ առանձնացված սենյակում սահմանված ժամկետով տեղավորելու անհրաժեշտության կամ բացակայության վերաբերյալ: Ժամը 18.00-ից հետո կամ ոչ աշխատանքային օրերին բնակչության սոցիալական պաշտպանության հաստատություն տեղափոխվելու դեպքում անձը տեղավորվում է հատուկ առանձնացված սենյակում մինչև բժշկի կամ բժշկական համապատասխան հաստատության՝ իր առողջական վիճակի մասին եզրակացության տրամադրումը:
3. Շուրջօրյա խնամքի կենտրոնի և փոքր տան համապատասխան լիազորություններ ունեցող աշխատողը սույն հավելվածի 31-րդ կետում նշված հրամանի առկայության դեպքում նոր ընդունված անձի մասին տվյալները գրանցում է կազմակերպության շահառուների հաշվառման մատյանում, որի ձևը հաստատում է կազմակերպության համապատասխան լիազորություն ունեցող պաշտոնատար անձը (կամ մարմինը):
4. Շուրջօրյա խնամքի կենտրոնում նոր ընդունված շահառուի տեղավորումը բաժանմունքներում և սենյակներում իրականացվում է սոցիալական աշխատողից, բժշկից և հոգեբանից կազմված մասնագիտական խմբի իրականացրած անձի անհատական կարիքների գնահատման հիման վրա։
5. Շուրջօրյա խնամքի կենտրոնի կամ փոքր տան յուրաքանչյուր շահառուի համար համապատասխան լիազորություններ ունեցող աշխատողը լրացնում է հաշվառման քարտ, որտեղ գրանցում է հետևյալ տեղեկությունը՝

1) անունը, հայրանունը, ազգանունը.

2) ծննդյան օրը, ամիսը, տարեթիվը.

3) սեռը.

4) անձը հաստատող փաստաթղթի տեսակը, սերիան և համարը.

5) հանրային ծառայությունների համարանիշը կամ սոցիալական քարտի համարը կամ դրանք չունենալու մասին տեղեկանքի համարը.

6) ընտանեկան դրությունը.

7) մինչ տեղափոխվելը տվյալ անձի հաշվառման հասցեն, իսկ հաշվառման մեջ չլինելու դեպքում՝ վերջին կամ նախկին հաշվառման հասցեն.

8) կազմակերպություն ընդունման և դուրսգրման օրը, ամիսը, տարեթիվը.

9) շահառուի վերաբերյալ այլ անհրաժեշտ տվյալներ:

1. Հաշվառման քարտի ձևը հաստատում է խնամք տրամադրող կազմակերպության՝ համապատասխան լիազորություն ունեցող պաշտոնատար անձը (կամ մարմինը): Շահառուի բնակվելու (խնամվելու) ժամանակահատվածում տվյալ անձի հաշվառման քարտը պահվում է քարտարանում, իսկ խնամքի կենտրոնից շահառուի դուրս գրելու դեպքում հաշվառման քարտը պահվում է տվյալ անձի անձնական գործում:
2. Շահառուների հաշվառման մատյանը վարվում է էլեկտրոնային եղանակով՝ անհրաժեշտ տվյալները և տեղեկությունները համակարգչում մուտքագրելու միջոցով:
3. Շուրջօրյա խնամքի կենտրոնի կամ փոքր տան սոցիալական աշխատողը իրականացնում է իրավունքների իրազեկում՝ շահառուի համար մատչելի եղանակով, շահառուի անհատական սոցիալական կարիքի գնահատում, դրա հիման վրա կազմում սոցիալական վերականգնման անհատական ծրագիր՝ հետագա աշխատանքի համար։
4. Շահառուին կրկին ընդունելու (դուրս գրելու) դեպքում նրա հաշվառման քարտում այդ մասին կատարվում է համապատասխան գրառում և անհրաժեշտության դեպքում փոփոխվում են հաշվառման քարտում գրանցված տվյալները:
5. Շուրջօրյա խնամքի կենտրոնի բժիշկը յուրաքանչյուր օր կազմակերպում է շահառուների համայց և նրանց ցույց տալիս անհրաժեշտ բժշկական օգնություն, իսկ ոչ ուշ, քան եռամսյակը մեկ անգամ իրականացնում է բոլոր շահառուների բժշկական զննություն և կատարում գրառում նրանց բժշկական քարտերում:
6. Եթե ընդհանուր տիպի շուրջօրյա խնամքի կենտրոն կամ փոքր տուն ընդունվելուց յոթնօրյա ժամկետում շահառուի մոտ բացահայտվում են հոգեկան առողջության ակնհայտ խնդիրներ, կազմակերպությունը տեղեկացնում է շահառուի ՄՍԾ տարածքային կենտրոնին՝ անձին տրամադրվող խնամքի ծառայությունը ընդհատելու և իր բնակության վայր տեղափոխումը կազմակերպելու համար:
7. Շուրջօրյա խնամքի կենտրոնը և փոքր տունը կազմակերպում են շահառուների առաջին օգնության և սպասարկման տրամադրումը բնակվելու (խնամվելու) ողջ ժամանակահատվածում՝ տվյալ կենտրոնի բժշկի, իսկ փոքր տան պարագայում՝ դրա գտնվելու վայրի համապատասխան բժշկական հաստատության կողմից: Յուրաքանչյուր շահառուի համար լրացվում է բժշկական քարտ, որտեղ գրանցվում են նրա անձնական տվյալները, ինչպես նաև կատարված բժշկական զննության, իրականացված լաբորատոր ախտորոշիչ կլինիկական հետազոտությունների արդյունքները, ստացիոնար բժշկական հաստատությունում բուժում ստացած լինելու վերաբերյալ և անհրաժեշտ այլ տվյալներ:
8. Շուրջօրյա խնամքի կենտրոնում կամ փոքր տանը շահառուի գտնվելու ժամանակահատվածում զննման արդյունքում կամ համապատասխան բժշկական հաստատության տրամադրած եզրակացության համաձայն շրջապատի համար վտանգ ներկայացնող հիվանդության կասկածի կամ բժշկական այլ հակացուցումների հայտնաբերման դեպքում, խնամքի կենտրոնի բժիշկը շահառուին տեղավորում է հատուկ առանձնացված սենյակում, ձեռնարկում անհրաժեշտ միջոցներ խնամքի կենտրոնի այլ շահառուների հետ տվյալ անձի անմիջական շփումը բացառելու համար, մեկօրյա ժամկետում այդ մասին տեղեկացնում է հիվանդությունների վերահսկման և կանխարգելման ազգային կենտրոնի համապատասխան մասնաճյուղ, և ըստ անհրաժեշտության, ապահովում շահառուի տեղափոխումը բժշկական հաստատություն:
9. Շուրջօրյա խնամքի կենտրոնը շահառուի ուղեգրումը բժշկական հաստատություններ կազմակերպելիս ապահովում է նրա սնունդը (բացառությամբ այն բժշկական հաստատությունների, որտեղ հիվանդներին ապահովում են սննդով), իսկ շուրջօրյա խնամքի հատուկ կենտրոնը նաև՝ շահառուի խնամքը, անհրաժեշտության դեպքում, ապահովելով նաև շահառուին հոգեբույժի նշանակած հոգեմետ դեղերով (բացառությամբ հոգեբուժական ստացիոնար հաստատությունում գտնվելու դեպքերի):
10. Շուրջօրյա խնամքի կենտրոնի և փոքր տան շահառուներին անձի ցանկությամբ կարող են այցելել նրանց ընտանիքի անդամները, հարազատները, բարեկամները և ընկերները, ինչպես նաև պետական և տեղական ինքնակառավարման մարմինների ներկայացուցիչներ և այլ անձինք: Այցելությունները իրականացվում են ներքին կարգապահական կանոններին համապատասխան՝ հատուկ տեսակցությունների համար նախատեսված սենյակում։
11. Շուրջօրյա խնամքի կենտրոնի և փոքր տան շահառուները խնամքի կենտրոնի ղեկավարի հրամանով կարող են տարվա մեջ առավելագույնը 90 օրով դուրս գրվել խնամքի կենտրոնից՝ իրենց հարազատներին և բարեկամներին հյուրընկալվելու նպատակով՝ իրենց կամ իրենց հյուրընկալողի գրավոր դիմումի հիման վրա:
12. Շուրջօրյա խնամքի հատուկ (մասնագիտացված) կենտրոնն իր շահառուի՝ իր հարազատներին և բարեկամներին հյուրընկալվելու նպատակով ժամանակավոր բացակայության դեպքում, շահառուին կամ նրա օրինական ներկայացուցչին տալիս է տեղեկանք՝ որոշակի ժամանակով շահառուի խնամքի կենտրոնից դուրս գրվելու վերաբերյալ, նշելով նրա ժամանակավոր գտնվելու վայրը և նաև այն դեղերի անվանումները, որոնք նշանակված են խնամքի հատուկ կենտրոնի հոգեբույժի կողմից: Նշված տեղեկանքը շահառուն կամ նրա օրինական ներկայացուցիչը ներկայացնում է շահառուի ժամանակավորապես գտնվելու վայրի մասնագիտացված հոգեբուժական հաստատություն՝ համապատասխան դեղերը ստանալու համար:
13. Շուրջօրյա խնամքի ընդհանուր տիպի կենտրոնի շահառուի տեղափոխումը շուրջօրյա խնամքի ընդհանուր տիպի այլ կենտրոն, ինչպես նաև շուրջօրյա խնամքի հատուկ (մասնագիտացված) կենտրոնի շահառուի տեղափոխումը շուրջօրյա խնամքի հատուկ (մասնագիտացված) այլ կենտրոն իրականացվում է շահառուի կամ նրա օրինական ներկայացուցչի պատճառաբանված դիմումի հիման վրա։
14. Շահառուի տեղափոխման հիմնավոր պատճառի դեպքում համապատասխան խնամքի կենտրոնի ղեկավարը շահառուի դիմումը իր գրությամբ ուղարկում է ՄՍԾ, շահառուի ուղեգրումը կազմակերպելու համար։
15. Տեղափոխման համար հարգելի պատճառներ կարող են լինել՝

1) խնամքի նախընտրած կենտրոնում հարազատ, բարեկամ, ընկեր ունենալը կամ այդ անձանց բնակվելու վայրի ավելի մոտ գտնվելը.

2) բժշկի եզրակացությամբ շահառուի առողջության համար տվյալ վայրը նպաստավոր չլինելը և այլն։

1. ՄՍԾ-ն դրական եզրակացությունն ուղարկում է շուրջօրյա խնամքի կենտրոն և տարածքային կենտրոն՝ ուղեգիր տրամադրելու համար, իսկ ոչ նպատակահարմար գտնելու դեպքում եզրակացությունն ուղարկում է խնամքի կենտրոն:
2. Շուրջօրյա խնամքի մի կենտրոնից մեկ այլ կենտրոն տեղափոխվող շահառու անձնական գործը (փաստաթղթերի պատճեները) փոխանցվում է երկրորդ կենտրոնին։
3. Շուրջօրյա խնամքի ընդհանուր տիպի կենտրոնում կամ փոքր տանը տևական ժամանակ բնակվող շահառուի մոտ հոգեկան առողջության խնդիրներ հայտնաբերվելու դեպքում՝ նրա կլինիկական վիճակի գնահատման նպատակով տրված մասնագիտական գնահատականի և հոգեկան առողջության վերաբերյալ երեք հոգեբույժի եզրակացության և կազմակերպության ղեկավարի՝ ՄՍԾ-ին հասցեագրած գրության հիման վրա, անձն արտահերթ ուղեգրվում է շուրջօրյա խնամքի հատուկ (մասնագիտացված) հաստատություն՝ սույն հավելվածի 28-րդ կետի համաձայն։ Տեղերի բացակայության դեպքում, եթե առկա է մասնագիտացված բժշկական հաստատության եզրակացությունն այն մասին, որ տվյալ անձի խնամքի ընդհանուր տիպի կենտրոնում գտնվելը վտանգ չի ներկայացնում այնտեղ բնակվող այլ անձանց համար, կարող է շարունակել բնակվել խնամքի ընդհանուր տիպի կենտրոնում՝ առանձնացված սենյակում՝ ապահովելով խնամքի կենտրոնի գտնվելու վայրի հոգեբուժական դիսպանսերի պարբերաբար հսկողությունն ու հոգեբույժի խորհրդատվությունը, հակառակ դեպքում՝ ուղեգրվել հոգեբուժական մասնագիտացված ստացիոնար հաստատություն։
4. ՄՍԾ-ն ստանալով սույն հավելվածի 67-րդ կետում նշված գրությունը՝ կից փաստաթղթերով եռօրյա ժամկետում կազմակերպում է տվյալ շահառուի ուղեգրումը շուրջօրյա խնամքի հատուկ (մասնագիտացված) կենտրոն։
5. Շուրջօրյա խնամքի կենտրոնում կամ փոքր տանը խնամքի տրամադրումը դադարեցվում է՝

1) շահառուի գրավոր դիմումի հիման վրա, որում պարտադիր պետք է նշի, թե որտեղ և ինչպես է ապրելու, կամ

2) շահառուի գրավոր ցանկության դեպքում՝ իրեն կացարանով ու խնամքով ապահովելու պատրաստակամություն հայտնած անձի գրավոր դիմումի հիման վրա՝ ընտանիքի, որևէ հարազատի կամ շահառուի համար նշանակալի անձի մոտ վերադառնալու նպատակով, որում պարտադիր պետք է նշի իր կապը շահառուի հետ ու իր անձնական տվյալները.

3) բժշկական մասնագիտացված հաստատություն տեղափոխվելու դեպքում, եթե այնտեղ մնալու ժամկետը գերազանցում է երեք ամիսը․

4) խնամքի այլ կենտրոն կամ այլ փոքր տուն տեղափոխվելու դեպքում․

5) խնամքի կենտրոնի կամ փոքր տան ներքին կարգապահական կանոնները մեկ տարվա ընթացքում երեք անգամ խախտելու դեպքում.

6) շահառուի մահվան դեպքում։

1. Շահառուի դուրսգրումը ձևակերպվում է շուրջօրյա խնամքի կենտրոնի ղեկավարի կամ փոքր տան համապատասխան աշխատակցի առաջարկության հիման վրա կազմակերպության ղեկավարի հրամանով:
2. Շուրջօրյա խնամքի կենտրոնի կամ փոքր տանը բնակվող շահառուի մահվան դեպքում, խնամքի կենտրոնի բժիշկը կամ տվյալ օրվա հերթապահ բուժքույրը այդ մասին անհապաղ տեղեկացնում է շտապ բժշկական օգնության ծառայությանը` մահն արձանագրելու, դիակը դիահերձարան տեղափոխելու և ոստիկանությանն իրազեկելու համար: Շահառուի մահվան մասին կազմակերպությունն անհապաղ տեղեկացնում է հանգուցյալի ընտանիքի անդամներին կամ այլ ազգականներին` հուղարկավորությունը կազմակերպելու համար: Այն դեպքերում, երբ մահացած անձը չունի ընտանիքի անդամներ կամ այլ ազգականներ, կամ նրանք հրաժարվում են կազմակերպել հուղարկավորությունը, կամ մահվան մասին տեղեկացվելուց հետո մեկօրյա ժամկետում չեն ներկայանում կազմակերպություն, հուղարկավորությունը կատարում է կազմակերպությունը օրենսդրությամբ սահմանված կարգով՝ ապահովելով անհրաժեշտ փաստաթղթերի ներկայացնելը քաղաքացիական կացության ակտերի գրանցման մարմին` մահն օրենսդրությամբ սահմանված կարգով գրանցելու համար:

**5․ ԽՆԱՄՔԻ ՏՐԱՄԱԴՐՈՒՄԸ ՏՆԱՅԻՆ ՊԱՅՄԱՆՆԵՐՈՒՄ**

1. Տնային պայմաններում խնամքը, համաձայն շահառուի գնահատված անհատական սոցիալական կարիքի և առողջական վիճակի, շահառուին տրամադրվում է հիմնականում սոցիալական ծառայությունների հետևյալ ձևերով՝

1) կենցաղային սպասարկում.

2) բժշկական օգնություն և սպասարկում.

3) սոցիալ-հոգեբանական օգնություն, այդ թվում՝ անհատական սոցիալական կարիքի գնահատում և յուրաքանչյուր եռամսյակ վերագնահատում.

4) խորհրդատվական օգնություն:

1. Տնային խնամքի հատուկ (մասնագիտացված) շահառուներին խնամքի ծառայություններ տրամադրելիս, բացի սույն հավելվածի 76-րդ կետով նախատեսված ծառայությունները, մատուցվում են նաև`

1) սոցիալ-հոգեբանական խորհրդատվություն շահառուին՝ ուղղված հոգեկան առողջության վերականգնմանը, և շահառուի ընտանիքին` հոգեկան առողջության խնդիրներ ունեցող անձանց առանձնահատկությունների, նրանց հետ շփվելու ու հաղորդակցվելու հմտությունների, սոցիալական իրավունքների վերաբերյալ.

2) հոգեբույժի պարբերական հսկողություն և խորհրդատվություն.

3) աջակցող միջոցներով ապահովելու գործընթացի կազմակերպումը, անկախ կյանքի հմտությունների ձևավորումը (ինքնասպասարկման, կենցաղավարման, տեղաշարժման, հաղորդակցման, ուսումնառության, միջանձնային և սոցիալական հարաբերություններ ստեղծելու հմտություններ):

1. Տնային պայմաններում խնամք ստացող անձինք՝ ըստ իրենց կարիքների, առողջական վիճակի, կենսագործունեության կամ ֆունկցիոլանալության սահմանափակման աստիճանի և սոցիալական պաշտպանության, դասակարգվում են երկու խմբի, որոնց նկարագրերը և մատուցվող ծառայությունների տեսակները, ծավալը և տրամադրման պարբերականությունը սահմանված են սույն որոշման 2-րդ հավելվածի 4-րդ գլխում։
2. Սույն հավելվածի 31-րդ կետում նշված հրամանի առկայության դեպքում շահառուի գրանցումից հետո խնամքը տրամադրվում է կազմակերպության սոցիալական աշխատողի անհատական սոցիալական կարիքի գնահատման արդյունքում կազմած և կազմակերպության ղեկավարի հաստատած՝ խնամքի ծառայությունների մատուցման անհատական ծրագրի և ժամանակացույցի հիման վրա:
3. Տնային պայմաններում խնամքի տրամադրման տեսակը կարող է փոփոխվել շահառուի առողջական վիճակի, կարգավիճակի փոփոխության արդյունքում՝ նրա անհատական սոցիալական կարիքի կրկնակի գնահատման և բժշկի (հոգեբույժի) եզրակացության հիման վրա։
4. Տնային պայմաններում խնամքի տրամադրումը դադարեցվում է`

1) շահառուի (նրա օրինական ներկայացուցչի) գրավոր դիմումի հիման վրա.

2) սույն որոշման N 3 հավելվածով հաստատված հիվանդությունների ցանկում ներկայացված հիվանդություններից որևէ մեկով անձի հիվանդանալու դեպքում՝ մասնագիտացված բժշկական հաստատության եզրակացության հիման վրա, բացառությամբ հոգեկան առողջության կամ մտավոր խնդիրներ ունեցող անձանց տնային պայմաններում հատուկ (մասնագիտացված) խնամքի տրամադրման դեպքերի.

3) խնամք ստացող անձի` սույն որոշմամբ սահմանված խնամքի որևէ ծառայության շահառու դառնալու դեպքում.

4) տնային պայմաններում խնամք տրամադրելու հիմքերի վերացման դեպքում.

5) շահառուի մահվան դեպքում.

6) Հայաստանի Հանրապետության օրենսդրությամբ սահմանված այլ դեպքերում:

1. Տնային պայմաններում խնամքի տրամադրման դադարեցումը ձևակերպվում է կազմակերպության ղեկավարի հրամանով:

**6․ ԽՆԱՄՔԻ ՏՐԱՄԱԴՐՈՒՄԸ ՍՈՑԻԱԼԱԿԱՆ ՀՈԳԱԾՈՒԹՅԱՆ ՑԵՐԵԿԱՅԻՆ ԿԵՆՏՐՈՆՆԵՐՈՒՄ**

1. Ընդհանուր տիպի ցերեկային կենտրոնը, համաձայն շահառուի գնահատված անհատական սոցիալական կարիքի և առողջական վիճակի, շահառուին տրամադրվում է հիմնականում սոցիալական ծառայություններ հետևյալ ձևերով՝

1) տարբեր խմբակների կազմակերպում.

2) սոցիալ-հոգեբանական օգնություն, այդ թվում՝ անհատական սոցիալական կարիքի գնահատում և յուրաքանչյուր եռամսյակ վերագնահատում.

3) սնունդ՝ սույն որոշման 2-րդ հավելվածի 7-րդ գլխին սահմանված պահանջներին համապատասխան.

4) մշակութային միջոցառումների կազմակերպում, անցկացում, մարզական միջոցառումների կազմակերպում, մրցումների անցկացում.

5) հաշմանդամություն ունեցող անձի սոցիալ-աշխատանքային վերականգնման միջոցառումների իրականացում արվեստի, աշխատանքային թերապիաների միջոցով.

6) սոցիալական ներառմանը, անկախ կյանքի, այդ թվում՝ համայնքային կյանքին մասնակցությանն ուղղված միջոցառումների իրականացում:

1. Հատուկ (մասնագիտացված) ցերեկային կենտրոնները շահառուներին, բացի սույն հավելվածի 83-րդ կետով նախատեսված ծառայությունները, մատուցում են նաև`

1) հոգեկան առողջության վերականգնմանն ուղղված սոցիալ-հոգեբանական խորհրդատվություն.

2) սոցիալ-հոգեբանական խորհրդատվություն նաև շահառուի ընտանիքին` հոգեկան առողջության խնդիրներ ունեցող անձանց առանձնահատկությունների, նրանց հետ շփվելու ու հաղորդակցվելու հմտությունների, ինչպես նաև նրանց սոցիալական իրավունքների վերաբերյալ.

3) հոգեբույժի պարբերական հսկողություն և խորհրդատվություն.

4) անկախ կյանքի հմտությունների ձևավորում (ինքնասապասարկման, կենցաղավարման, տեղաշարժման, հաղորդակցման, ուսումնառության, միջանձնային և սոցիալական հարաբերություններ ստեղծելու հմտություններ):

1. Սույն հավելվածի 31-րդ կետում նշված հրամանի առկայության դեպքում շահառուի գրանցումից հետո խնամքը տրամադրվում է կազմակերպության բազմամասնագիտական թիմի կողմից կազմված և կազմակերպության ղեկավարի հաստատած՝ խնամքի ծառայությունների մատուցման անհատական ծրագրի և ժամանակացույցի հիման վրա՝ տարածքային կենտրոնի սոցիալական աշխատողի (դեպք վարողի) իրականացրած անձի կարիքի գնահատման վերաբերյալ ամփոփ տեղեկության և կազմակերպության սոցիալական աշխատողի իրականացրած անհատական սոցիալական կարիքի կրկնակի գնահատման արդյունքում:
2. Ցերեկային կենտրոնում խնամքի տրամադրման տեսակը կարող է փոփոխվել շահառուի առողջական վիճակի, կարգավիճակի փոփոխության արդյունքում՝ նրա անհատական սոցիալական կարիքի կրկնակի գնահատման և բժշկի (հոգեբույժի) եզրակացության հիման վրա։
3. Ցերեկային կենտրոնում խնամքի տրամադրումը դադարեցվում է`

1) շահառուի (նրա օրինական ներկայացուցչի) գրավոր դիմումի հիման վրա.

2) սույն որոշման N 3 հավելվածի 2-րդ, 3-րդ և 4-րդ կետերով հաստատված հիվանդությունների ցանկում ներկայացված հիվանդություններից որևէ մեկով անձի հիվանդանալու դեպքում՝ մասնագիտացված բժշկական հաստատության եզրակացության հիման վրա.

3) խնամք ստացող անձի` սույն որոշմամբ սահմանված խնամքի որևէ ծառայության շահառու դառնալու դեպքում.

4) ցերեկային կենտրոնում խնամք տրամադրելու հիմքերի վերացման դեպքում.

5) ալկոհոլ կամ թմրամիջոցներ կամ հոգեմետ (հոգեներգործուն) նյութեր օգտագործած վիճակում խնամք ստացող անձի կենտրոն այցելելու կամ դրանք կենտրոնում օգտագործելու կամ կենտրոնի այլ կանոնները մեկ տարվա ընթացքում երկու անգամից ավելի խախտելու դեպքում.

6) շահառուի մահվան դեպքում.

7) Հայաստանի Հանրապետության օրենսդրությամբ սահմանված այլ դեպքերում:

1. Ցերեկային կենտրոնում խնամքի տրամադրման դադարեցումը ձևակերպվում է կազմակերպության ղեկավարի հրամանով:

**7․ ԼԻԱԶՈՐՎԱԾ ՊԵՏԱԿԱՆ ՄԱՐՄՆԻՆ ՏԵՂԵԿՈՒԹՅԱՆ ՏՐԱՄԱԴՐՈՒՄԸ**

1. Կազմակերպությունները «Սոցիալական աջակցության մասին» օրենքով սահմանված դեպքերում և կարգով ՄՍԾ և լիազորված պետական մարմնին են ներկայացնում խնամքի տրամադրման մասին տեղեկություն, ինչպես նաև լիազորված պետական մարմնի կողմից հաստատված ձևին համապատասխան ամսական, եռամսյակային և տարեկան հաշվետվություններ:
2. ՄՍԾ-ն ստեղծում և վարում է խնամք ստացող անձանց հաշվառման տեղեկատվական համակարգ՝ լիազորված պետական մարմնի ղեկավարի կողմից հաստատված կարգով:
3. Սույն կարգով նախատեսված դեպքերում ՄՍԾ-ի և լիազորված պետական մարմնի միջև տեղեկության փոխանակումը և փաստաթղթերի առաքումն իրականացվում է գրավոր եղանակով՝ փոստային առաքմամբ կամ առձեռն հանձնելու միջոցով կամ էլեկտրոնային փոստի միջոցով կամ առցանց եղանակով՝ սոցիալական աջակցության բնագավառի տեղեկատվական շտեմարանների միջոցով, եթե Հայաստանի Հանրապետության օրենսդրությամբ այլ բան նախատեսված չէ:

**8․ ԼԻԱԶՈՐՎԱԾ ՊԵՏԱԿԱՆ ՄԱՐՄՆԻ ԿՈՂՄԻՑ ՄՇՏԱԴԻՏԱՐԿՄԱՆ ԵՎ ԳՆԱՀԱՏՄԱՆ ԱՇԽԱՏԱՆՔՆԵՐԻ ԻՐԱԿԱՆԱՑՈՒՄԸ**

1. Հայաստանի Հանրապետության սոցիալական պաշտպանության ոլորտում իրականացվող ծրագրերի և բնակչությանը մատուցվող ծառայությունների՝ արդյունքի վրա հիմնված մշտադիտարկման և գնահատման կարգը և դրա իրականացման պլան-ժամանակացույցը, մշտադիտարկման արդյունքային ցուցանիշներն՝ ըստ առաձին ծառայությունների, հաստատում է լիազորված պետական մարմնի ղեկավարը:
2. Մատուցվող ծառայությունների մշտադիտարկումը պետք ուղղված լինի սույն կարգով նախատեսված միջոցառումների արդյունա­վետության գնահատմանը, դրանց իրականացման ընթացքում ծագած խնդիրների հստակեցմանը և լուծման ուղղությամբ առաջարկությունների ներկայացմանը:
3. Ծառայությունների իրականացման գնահատումը պետք է հիմնվի մի քանի աղբյուրների՝ մշտադիտարկման քանակական և որակական ցուցանիշների, այլընտրանքային հետազոտությունների, պաշտոնական վիճակա­գրական տվյալների վերլուծության, ստացված հաշվետվությունների (տարեկան և եռամսյակային) և կատարված ուսումնասիրությունների վրա, որոնց դրական արդյունքները հետագայում պետք է օգտագործվեն տվյալ ծառայությունների շրջանակներում իրականացված միջոցառումների արդյունավետության բարձրացման և հետագա զարգացումների ապահովման համար:
4. Սույն կարգով նախատեսված խնամքի և սոցիալական ծառայությունների ֆինանսավորումը իրականացվում է Հայաստանի Հանրապետության օրենսդրությամբ սահմանված կարգով՝ Հայաստանի Հանրապետության պետական բյուջեի և օրենսդրությամբ չարգելված այլ միջոցների հաշվին։

Հավելված N 2

ՀՀ կառավարության 2022 թ. \_\_\_\_\_\_\_\_\_\_\_\_\_\_\_\_\_\_- ի

N\_\_\_\_\_\_Ն որոշման

1. **ՉԱՓՈՐՈՇԻՉՆԵՐ**

**ԲՆԱԿՉՈՒԹՅԱՆ ՍՈՑԻԱԼԱԿԱՆ ՊԱՇՏՊԱՆՈՒԹՅԱՆ ՀԱՍՏԱՏՈՒԹՅՈՒՆՆԵՐԻ, ՀԱՄԱՅՆՔԱՅԻՆ ՓՈՔՐ ՏՆԵՐԻ ԵՎ ՍՈՑԻԱԼԱԿԱՆ ՀՈԳԱԾՈՒԹՅԱՆ ՑԵՐԵԿԱՅԻՆ ԿԵՆՏՐՈՆՆԵՐԻ ԳՈՐԾՈՒՆԵՈՒԹՅԱՆ ՀԱՄԱՐ ԱՆՀՐԱԺԵՇՏ ԸՆԴՀԱՆՈՒՐ ԵՎ ԲՆԱԿԵԼԻ ՏԱՐԱԾՔԻ, ԿՈՄՈՒՆԱԼ, ՍԱՆԻՏԱՐԱՀԻԳԻԵՆԻԿ ԵՎ ՀԱԿԱՀՐԴԵՀԱՅԻՆ ԱՆՎՏԱՆԳՈՒԹՅԱՆ ՊԱՀՊԱՆՄԱՆ**

1. Հայաստանի Հանրապետությունում գործող բնակչության սոցիալական պաշտպանության հաստատությունները (այսուհետ` շուրջօրյա խնամքի կենտրոն), համայնքային փոքր տները (այսուհետ` փոքր տուն), սոցիալական հոգածության ցերեկային կենտրոնները (այսուհետ` ցերեկային կենտրոն) և օրենսդրությամբ չարգելված այլ ձևաչափով խնամք տրամադրող կազմակերպությունները պետք է ունենան ներքին կարգապահական կանոններ, որոնք պարտադիր են շահառուների և աշխատակազմի համար:
2. Շուրջօրյա խնամքի կենտրոնի, փոքր տան և ցերեկային կենտրոնի ներքին կառուցվածքը պետք է հնարավորություն ընձեռի հաշմանդամություն ունեցող անձանց բնակության, ազատ տեղաշարժի և կենսագործունեության համար:
3. Շուրջօրյա խնամքի կենտրոնում շահառուների սենյակների բնակելի մակերեսը մեկ անձի հաշվարկով պետք է լինի առնվազն 5 քառ. մետր, ընդ որում՝ մեկ սենյակում պետք է բնակվի առավելագույնը 2 անձ: Ելնելով շենքային պայմաններից՝ անկողնային բաժանմունքներում, հատուկ (մասնագիտացված), որոշ դեպքերում նաև՝ ընդհանուր տիպի խնամքի կենտրոններում կարող են լինել երկսենյակ բաժիններ, ընդ որում՝ սենյակներից մեկում պետք է բնակվի երկու, մյուսում՝ երեք անձ՝ մեկ անձի բնակելի մակերեսի նույնչափ հաշվարկով:
4. Փոքր տան շահառուների սենյակների բնակելի մակերեսը մեկ անձի հաշվարկով պետք է լինի առնվազն 5 քառ. մետր, ընդ որում՝ մեկ սենյակում պետք է բնակվի առավելագույնը 2 անձ:
5. Շուրջօրյա խնամքի կենտրոնում յուրաքանչյուր շահառու պետք է ապահովված լինի մահճակալով, փոքր պահարանով և աթոռով, իսկ յուրաքանչյուր սենյակ՝ սեղանով, հանդերձապահարանով, սառնարանով և հեռուստացույցով: Փոքր տանը յուրաքանչյուր շահառու պետք է ապահովված լինի մահճակալով, հանդերձապահարանով, փոքր պահարանով, սեղանով և աթոռով։ Հատուկ (մասնագիտացված) շուրջօրյա խնամքի կենտրոնում սույն կետում նշված գույքը կարող է մասամբ տրամադրվել, եթե դրա համար կան կենտրոնի բազմամասնագիտական թիմի (հոգեբույժ, հոգեբան, սոցիալական աշխատող) եզրակացությամբ հիմնավորված հակացուցումներ։
6. Շուրջօրյա խնամքի կենտրոնը պետք է ունենա արտահիվանդանոցային պայմաններում բժշկական օգնություն և սպասարկում իրականացնելու համար համապատասխան կաբինետներ՝ տեխնիկական և կադրային հագեցվածությամբ։
7. Շուրջօրյա խնամքի կենտրոնը և փոքր տունը պետք է ունենան լվացքատուն` կահավորված յուրաքանչյուր շահառուի հաշվարկով առնվազն 1 կգ հզորությամբ լվացքի մեքենաներով, ինչպես նաև լվացքը չորացնելու համար նախատեսված առանձին տարածք։ Որպես այլընտրանք՝ փոքր տան շահառուների անձնական և անկողնային սպիտակեղենի լվացման համար համապատասխան կազմակերպության հետ կարող է կնքվել ծառայությունների մատուցման մասին պայմանագիր։
8. Փոքր տունը պետք է ունենա աշխատանքային պայմաններով ապահովված առնվազն մեկ սենյակ՝ նախատեսված աշխատակազմի համար։
9. Շուրջօրյա խնամքի կենտրոնը պետք է ունենա հաշմանդամություն ունեցող անձանց համար մատչելի պայմաններ, այդ թվում՝ սանհանգույցներ և լոգարաններ` յուրաքանչյուր սենկյակում կամ երկսենյակ բաժնում մեկական զուգարանակոնք, լվացարան և ցնցուղ:
10. Փոքր տունը պետք է ունենա հաշմանդամություն ունեցող անձանց համար մատչելի պայմաններ, այդ թվում՝ սանհանգույցներ և լոգարաններ` յուրաքանչյուր 4 շահառուին առնվազն մեկ զուգարանակոնքի, մեկ լվացարանի և մեկ ցնցուղի հաշվարկով:
11. Ցերեկային կենտրոնը պետք է ունենա սանհանգույց՝ յուրաքանչյուր 25 շահառուի հաշվարկով մեկը և ևս մեկը՝ աշխատակազմի համար:
12. Շուրջօրյա խնամքի կենտրոնը և փոքր տունը պետք է ապահովված լինեն խոհանոցով և ճաշասրահով` առավելագույնը երկու հերթով ճաշելու հաշվարկով:
13. Շուրջօրյա խնամքի կենտրոնը շենքային պայմաններից ելնելով՝ յուրաքանչյուր հարկում կամ բաժանմունքում, ինչպես նաև փոքր տունը, պետք է ունենան հանգստի սենյակներ կամ սրահներ՝ ապահովված բազկաթոռներով, բազմոցներով, սեղաններով, աթոռներով՝ առավելագույնը 15 շահառուի միաժամանակյա հանգստի և զբաղմունքի համար, սեղանի խաղերով և առնվազն մեկ հեռուստացույցով: Մշակութային միջոցառումների կամ այլ հանդիսություններ կազմակերպելու համար պետք է լինի սրահ կամ սենյակ՝ ապահովված համապատասխան կահավորանքով և գույքով:
14. Ցերեկային կենտրոնը պետք է ունենա խոհանոց, հանգստի և զբաղվածության սենյակներ՝ հարմարավետ կահույքով՝ առավելագույնը 10 շահառուի միաժամանակյա հանգստի համար, զբաղվածության համար անհրաժեշտ տեխնիկայով, սեղանի խաղերով:
15. Շուրջօրյա խնամքի կենտրոնը պետք է ունենա առանձնացված սենյակ` նոր ընդունված շահառուներին առնվազն 3 օր առանձին պահելու և բժշկական զննության ենթարկելու նպատակով՝ Հայաստանի Հանրապետության առողջապահության նախարարության կողմից սահմանված՝ շուրջօրյա խնամքի կենտրոնի մեկուսարանային բաժանմունքի պահանջներին համապատասխան:
16. Շուրջօրյա խնամքի կենտրոնների և փոքր տների շահառուներին բժշկական կազմակերպություններ տեղափոխելու, մշակութային միջոցառումներին մասնակից դարձնելու, էքսկուրսիաների կամ այլ նպատակների համար կազմակերպությունը պետք է ապահովի շահառուների տեղափոխումը՝ իր սեփական կամ վարձակալած տրանսպորտի միջոցով:
17. Շուրջօրյա խնամքի կենտրոնների և փոքր տների շահառուները պետք է ապահովված լինեն հեռախոսակապով և ինտերնետով:
18. Շուրջօրյա խնամքի կենտրոնների, փոքր տների և ցերեկային կենտրոնների սանիտարահամաճարակային անվտանգության ապահովման նպատակով պարտադիր պահպանվում են Հայաստանի Հանրապետության սանիտարական օրենսդրության պահանջները:
19. Շուրջօրյա խնամքի կենտրոններում, փոքր տներում և ցերեկային կենտրոններում մշտապես պետք է պահպանել և իրականացնել Հայաստանի Հանրապետության արտակարգ իրավիճակների նախարարի 2015 թվականի հունիսի 18-ի N 595-Ն հրամանով հաստատված հրդեհային անվտանգության կանոնները:
20. Շուրջօրյա խնամքի կենտրոնի, փոքր տան և ցերեկային կենտրոնի աշխատանքային և օժանդակ բոլոր տարածքներում հակահրդեհային ազդարարման սեղմակոճակները, տարհանման պլանները, առաջնային հրդեհաշիջման միջոցները և այլ պարագաները պետք է տեղադրված լինեն շահառուներին տեսանելի և հասանելի բարձրության վրա:
21. Արտակարգ իրավիճակներում շուրջօրյա խնամքի կենտրոնի, փոքր տան և ցերեկային կենտրոնի շահառուների արագ և անվտանգ տարհանման նպատակով պետք է տարհանման բոլոր ճանապարհները մշտապես պահվեն ազատ վիճակում: Տարհանման բոլոր ճանապարհները պետք է մատչելի լինեն հաշմանդամություն ունեցող անձանց տեղաշարժման համար։

**2. ՉԱՓՈՐՈՇԻՉՆԵՐ**

**ԲՆԱԿՉՈՒԹՅԱՆ ՍՈՑԻԱԼԱԿԱՆ ՊԱՇՏՊԱՆՈՒԹՅԱՆ ՀԱՍՏԱՏՈՒԹՅՈՒՆՆԵՐՈՒՄ** **ՄԱՍՆԱԳԵՏՆԵՐԻ ՀԱՍՏԻՔԱՅԻՆ ՄԻԱՎՈՐՆԵՐԻ**

1. Հայաստանի Հանրապետությունում գործող բնակչության սոցիալական պաշտպանության հաստատություններ (այսուհետ` շուրջօրյա խնամքի կենտրոն) են համարվում տարեց և (կամ) հաշմանդամություն ունեցող անձանց (այսուհետ` շահառու) շուրջօրյա խնամքի այն կենտրոնները, որոնցում շուրջօրյա խնամք են տրամադրում 50 և ավելի շահառուի համար։ Դրանք պետք է ապահովեն շահառուների արժանավայել կենսապայմաններով ապահովումը, հարմարեցված լինեն տեղաշարժման դժվարություններ ունեցող շահառուների համար՝ հաշվի առնելով հաշմանդամություն ունեցող անձանց համար օրենսդրությամբ սահմանված մատչելիության նորմերը:
2. Շուրջօրյա խնամքի կենտրոնում հաստիքային միավորների չափորոշիչները նախատեսված են աշխատակիցների թվի սահմանման և հիմնավորման համար: Անձնակազմի կառուցվածքային բաժանումները ներառում են աշխատանքների հետևյալ ուղղությունները`

1) վարչական՝

ա. ընդհանուր ղեկավարում.

բ. իրավական խորհրդատվության տրամադրում.

գ. հաշվապահական հաշվառում և ֆինանսատնտեսական գործունեություն.

դ. գործավարություն և փաստաթղթաշրջանառություն.

ե. կադրային գործ.

2) սոցիալ-հոգեբանական և մանկավարժական՝

ա. սոցիալական և հոգեբանական օգնության տրամադրում.

բ. սոցիալ-մանկավարժական օգնության տրամադրում.

3) բժշկական՝

ա. բժշկական օգնության տրամադրում.

բ. բժշկական սպասարկման տրամադրում.

4) կենցաղային և տեխնիկական սպասարկում՝

ա. կենցաղային սպասարկում.

բ. սննդի տրամադրում.

գ. նյութատեխնիկական միջոցների շրջանառության, տրանսպորտային և բեռնման-բեռնաթափման աշխատանքներ.

դ. շենքերի և սարքավորումների ընթացիկ սպասարկում ու նորոգում.

ե. շենքերի և հարակից տարածքների ընթացիկ պահպանում և մաքրում։

1. Ընդհանուր ղեկավարումը նախատեսում է՝

1) գործող օրենսդրության համաձայն իրականացվող բոլոր տեսակի գործառույթների պլանավորում, կառավարում, իրականացված աշխատանքների որակի և արդյունավետության հսկում.

2) աշխատանքային գործառույթների ապահովման նպատակով անհրաժեշտ պարագաներով, տեխնիկական միջոցներով, կահույքով, սննդով և շահառուների խնամքի ու սոցիալ-հոգեբանական օգնության տրամադրման համար անհրաժեշտ այլ միջոցներով համալրում.

3) համալրում բարձր որակավորում ունեցող կադրերով.

4) աշխատողների կողմից աշխատանքային օրենսդրության պահպանման նկատմամբ հսկողության իրականացում, նրանց անվտանգ աշխատանքային պայմանների ապահովում.

5) շենքերի, առկա տեխնիկական միջոցների անվտանգ շահագործման, նորոգման ու սպասարկման ապահովում, հակահրդեհային անվտանգության ապահովման և պահակային ծառայության կազմակերպում.

6) իրականացված գործառույթների, պարբերական վերլուծություն, դրանց հիման վրա հեռանկարային զարգացման ծրագրերի մշակում.

7) այլ կազմակերպությունների հետ համագործակցության ապահովում:

1. Սույն գլխով սահմանված մասնագետների հաստիքային միավորները վերաբերելի են շուրջօրյա խնամքի կենտրոնին միայն իր կողմից կազմակերպվելու պարագայում։ Ելնելով սոցիալական ծառայությունների տրամադրման առանձնահատկություններից, սույն գլխում նշված որոշ ուղղությունների ծառայությունները մասամբ կամ ամբողջությամբ կարող են նաև պատվիրակվել։ Ըստ այդմ, սույն գլխով սահմանված մասնագետների հաստիքային միավորների քանակական կարգավորումը նախատեսվում է միայն այն մասով, որքանով այն տրամադրվում է շուրջօրյա խնամքի կենտրոնի կողմից։
2. Ընդհանուր ղեկավարման համար նախատեսվում են հետևյալ հաստիքները.

|  |  |  |
| --- | --- | --- |
| հ/հ | Հաստիքը | Չափորոշիչը |
| 1 | Տնօրեն | 1 հաստիքային միավոր` յուրաքանչյուր կազմակերպությանը |
| 2 | Տնօրենի տեղակալ | 1 հաստիքային միավոր՝ 101 և ավելի շահառուի դեպքում հատուկ (մասնագիտացված) շուրջօրյա խնամքի կենտրոններում |
| 1 հաստիքային միավոր՝ 201 և ավելի շահառուի դեպքում ընդհանուր տիպի շուրջօրյա խնամքի կենտրոններում |
| 1 լրացուցիչ հաստիքային միավոր՝ առանձնացված մասնաճյուղ կամ այլ բնույթի ծրագրի ծառայություն ունենալու դեպքում |

1. Ընդհանուր ղեկավարման համար նախատեսվող հաստիքները պետք է լինեն ամբողջական՝ մեկ աշխատողի հաշվարկով մեկ հաստիքից ոչ պակաս և ոչ ավելի։
2. Քաղաքացիական պաշտպանության և արտակարգ իրավիճակների հետ կապված աշխատանքները տնօրենի հրամանով կարող են դրվել տնօրենի տեղակալների կամ որևէ այլ աշխատողի վրա:
3. Իրավական խորհրդատվության տրամադրումը նախատեսում է՝

1) համապատասխան ստորաբաժանումներին և ղեկավարությանն իրավական խորհրդատվության և մեթոդական բնույթի այլ աջակցության ցուցաբերում.

2) շահառուներին իրավական խորհրդատվության և օգնության տրամադրում, ըստ անհրաժեշտության նրանց շահերի ներկայացում.

3) կենտրոնին անհրաժեշտ բոլոր տիպի պայմանագրերի կազմում և ձևակերպում.

4) այլ հաստատությունների հետ պայմանագրերի կազմման աշխատանքներին մասնակցություն, իրավական ակտերի պահանջներին դրանց համապատասխանության ապահովում:

1. Իրավական խորհրդատվության համար նախատեսվում է հետևյալ հաստիքը.

|  |  |  |
| --- | --- | --- |
| հ/հ | Հաստիքը | Չափորոշիչը |
| 1 | Իրավախորհրդատու | * 1. հաստիքային միավոր` մինչև 100 շահառուի դեպքում
 |
| 1 հաստիքային միավոր` 101 և ավելի շահառուի դեպքում |

1. Իրավական խորհրդատվության տրամադրումը, ելնելով սոցիալական ծառայությունների տրամադրման առանձնահատկություններից, մասամբ կամ ամբողջությամբ կարող է նաև պատվիրակվել՝ սույն հավելվածի 25-րդ կետի համաձայն։
2. Հաշվապահական հաշվառումը և ֆինանսատնտեսական գործունեությունը նախատեսում է՝

1) օրենսդրությամբ սահմանված կարգով հաշվապահական հաշվառման վարում, այդ աշխատանքների շրջանակներում հիմնական ֆոնդերի, նյութական և դրամական միջոցների, վառելիքի, էլեկտրաէներգիայի, մթերքների, ինչպես նաև անհրաժեշտ այլ միջոցների հաշվառման կազմակերպում.

2) հարկերի, տուրքերի և այլ վճարման հետ կապված գործառույթների իրականացում.

3) եկամուտների և ծախսերի նախահաշվի կազմում, ստացված միջոցների ծախսման նկատմամբ հսկողության, գույքագրման աշխատանքների իրականացում.

4) ֆինանսատնտեսական գործունեության վերլուծություն, ներքին հնարավորությունների բացահայտում, դրանց արդյունավետ իրացմանն աջակցում.

5) աշխատավարձերի և դրանց հավասարեցված այլ եկամուտների հետ կապված հարկերի հաշվարկում և դրանց վճարման իրականացում.

6) հաշվետվությունների կազմում և համապատասխան մարմիններ ներկայացում.

7) գնումների գործընթացի կազմակերպում.

8) հաշվապահական փաստաթղթերի շրջանառության և արխիվացման ապահովում:

1. Հաշվապահական հաշվառման և ֆինանսատնտեսական գործունեության համար նախատեսվում են հետևյալ հաստիքները.

|  |  |  |
| --- | --- | --- |
| հ/հ | Հաստիքը | Չափորոշիչը |
| 1 | Գլխավոր հաշվապահ | 1 հաստիքային միավոր` յուրաքանչյուր կազմակերպությանը |
| 2 | Հաշվապահ | 2 հաստիքային միավոր՝ 101-200 շահառուի դեպքում |
| 3 հաստիքային միավոր՝ 201 և ավելի շահառուի դեպքում |
| 3 | Տնտեսագետ | 1 հաստիքային միավոր` 101 և ավելի շահառուի դեպքում |

1. Հաշվապահական հաշվառման և ֆինանսատնտեսական գործունեության համար ծառայության տրամադրումը, մասամբ կամ ամբողջությամբ կարող է նաև պատվիրակվել՝ սույն հավելվածի 25-րդ կետի համաձայն։
2. Գործավարությունը և փաստաթղթաշրջանառությունը նախատեսում են՝

1) տնօրենի, տնօրենի տեղակալի մոտ հանդիպումների, խորհրդակցությունների նախապատրաստում, անհրաժեշտ փաստաթղթերի պատրաստում, տնօրենի հանձնարարությամբ այդ միջոցառումների արձանագրությունների պատրաստում.

2) շրջանառվող փաստաթղթերի պատրաստում, հաշվառում, համակարգում և պահպանում, արխիվացում.

3) տեղեկության մուտքագրում համակարգիչ և համակարգչից տեղեկության փոխանցումն այլ կրիչների վրա, կազմտեխնիկայի (տպիչ, սկաներ, ֆաքս, պատճենահանող սարք և այլն) շահագործում.

4) տարբեր տեսակի տեղեկանքների և այլ պահանջվող փաստաթղթերի պատրաստում և տրամադրում աշխատողներին կամ շահառուներին:

1. Գործավարության և փաստաթղթաշրջանառության աշխատանքների համար նախատեսվում է հետևյալ հաստիքը.

|  |  |  |
| --- | --- | --- |
| հ/հ | Հաստիքը | Չափորոշիչը |
| 1 | Գործավար | 1 հաստիքային միավոր` յուրաքանչյուր կազմակերպությանը |

1. Կադրային գործը նախատեսում է՝

1) անհրաժեշտ որակավորման կադրերով ապահովման աշխատանքներին մասնակցություն.

2) աշխատանքի ընդունման, աշխատանքից ազատման, այլ աշխատանքի տեղափոխման ժամանակ պահանջվող փաստաթղթերի պատրաստում.

3) աշխատանքային օրենսդրության նկատմամբ հսկողության իրականացում.

4) աշխատանքային գրքույկների լրացում, անհատական գործերի կազմում և վարում, աշխատանքային բնույթի տարբեր տեղեկանքների պատրաստում.

5) արձակուրդներ տրամադրման ժամանակացույցի կազմում և ըստ դրա աշխատակիցների արձակուրդ մեկնելու և վերադառնալու նկատմամբ հսկողություն.

6) վերապատրաստման աշխատանքների կազմակերպում.

7) աշխատանքային կարգապահության նկատմամբ հսկողության իրականացում.

8) հաճախումների հսկողություն, հաճախումների թերթիկների վարում:

1. Կադրային գործի համար նախատեսվում է հետևյալ հաստիքը.

|  |  |  |
| --- | --- | --- |
| հ/հ | Հաստիքը | Չափորոշիչը |
| 1 | Կադրերի տեսուչ | 0.5 հաստիքային միավոր` մինչև 100 շահառուի դեպքում՝ սույն հավելվածի 39-րդ կետի համաձայն |
| 1 հաստիքային միավոր` 101-250 շահառուի դեպքում |
| 2 հաստիքային միավոր` 251 և ավելի շահառուի դեպքում |

1. Մինչև 100 շահառու ունեցող շուրջօրյա խնամքի կենտրոններում կադրային գործը կարող է կազմակերպվել գործավարի կողմից։ Այդ պարագայում մեկ անձը կարող է զբաղեցնել 1.5 հաստիք՝ Հայաստանի Հանրապետության օրենսդրությամբ սահմանված կարգով։
2. Սոցիալ-հոգեբանական օգնության տրամադրումը նախատեսում է՝

1) սոցիալական աշխատանքի իրականացում, շահառուներին նոր միջավայրում հարմարվելուն և այլ բնույթի սոցիալ-հոգեբանական աջակցության ցուցաբերում, նրանց նախասիրությունների բացահայտում, համապատասխան սոցիալ-հոգեբանական և մշակութային բնույթի ծառայությունների, միջոցառումների, ազատ ժամանցի և հանգստի կազմակերպում.

2) շահառուների համար տարատեսակ փաստաթղթերի, սոցիալական ապահովության խնդիրների լուծման հարցերում աջակցության և ուղղորդում.

3) աջակցող միջոցներով ապահովելու գործընթացի կազմակերպում.

4) շահառուների վերականգնողական, մասնագիտական ծառայությունների տրամադրման նպատակով այլ ստորաբաժանումների աշխատանքի համակարգում.

5) շահառուներին հոգեբանական օգնության տրամադրում՝ անհատական և խմբային թրեյնինգների միջոցով, իսկ շուրջօրյա խնամքի հատուկ (մասնագիտացված) կենտրոններում նաև՝ հոգեկան առողջության վերականգնման աշխատանքներ.

6) հաշվետվությունների պատրաստում և դրանց ժամանակին ըստ նշանակության ներկայացում:

1. Սոցիալ-հոգեբանական օգնության տրամադրման աշխատանքների համար նախատեսվում են հետևյալ հաստիքները.

|  |  |  |
| --- | --- | --- |
| հ/հ | Հաստիքը | Չափորոշիչը |
| 1 | Սոցիալական աշխատող | 1 հաստիքային միավոր՝ յուրաքանչյուր 70 շահառուի հաշվարկով |
| 2 | Հոգեբան | 1 հաստիքային միավոր՝ յուրաքանչյուր 70 շահառուի հաշվարկով |

1. Սոցիալ-մանկավարժական օգնության տրամադրումը նախատեսում է՝

1) շահառուների հետ ֆիզկուլտուրայի պարապմունքների կազմակերպում.

2) գրադարանի աշխատանքի կազմակերպում.

3) շահառուների ներգրավում տարբեր մշակութային, արվեստների և արհեստագործական խմբակներում՝ ըստ իրենց նախասիրությունների.

4) շահառուների աշխատանքային թերապիայի կազմակերպում և իրականացում համապատասխան մասնագիտական արհեստանոցներում կամ գյուղատնտեսական նշանակության տեղամասերում:

1. Սոցիալ-մանկավարժական օգնության տրամադրման աշխատանքների համար նախատեսվում են հետևյալ հաստիքները.

|  |  |  |
| --- | --- | --- |
| հ/հ | Հաստիքը | Չափորոշիչը |
| 1 | Հրահանգիչ` մարզական | 1 հաստիքային միավոր` 101 և ավելի շահառուի դեպքում |
| 2 | Գրադարանավար | 0.5 հաստիքային միավոր` 101 և ավելի շահառուի դեպքում |
| 3 | Մասնագետ` աշխատանքային թերապիայի | 1 հաստիքային միավոր` աշխատանքային թերապիայի կարիք ունեցող յուրաքանչյուր 20 շահառուի հաշվարկով՝ արհեստանոցների կամ գյուղատնտեսական նշանակության տեղամասերի առկայության դեպքում |

1. Սոցիալ-մանկավարժական օգնության տրամադրման աշխատանքները, ելնելով խնամքի և սոցիալական ծառայությունների առանձնահատկություններից, մասամբ կամ ամբողջությամբ կարող է նաև պատվիրակվել՝ սույն հավելվածի 25-րդ կետի համաձայն, կամ իրականացվել կամավորների միջոցով։
2. Բժշկական օգնության և սպասարկման տրամադրումը նախատեսում է՝

1) բժշկական օգնության և սպասարկման ծառայությունների տրամադրում.

2) շահառուների պարբերական բժշկական զննություն` համաձայն սահմանված կարգի և պարբերականության.

3) շահառուներին, ըստ անհրաժեշտության, այլ բժշկական հաստատություններ ուղղորդելը և ստացիոնար բժշկական հաստատությունում շահառուի գտնվելու ժամանակահատվածում նրա խնամքն իրականացնելը.

4) շահառուներին, այդ թվում` անկողնային խնամքի կարիք ունեցող անձանց, նախատեսված դեղերի տրամադրում, անհրաժեշտության դեպքում` ուղղորդում մասնագիտացված վերականգնողական բժշկական օգնություն և սպասարկում.

5) աշխատանքային թերապիայում ընդգրկվելու վերաբերյալ եզրակացությունների տրամադրում, շահառուի առողջության վրա աշխատանքային թերապիայի ազդեցությունների ուսումնասիրություն, դրա հիման վրա շահառուին համապատասխան խորհրդատվության տրամադրում.

6) անհրաժեշտության դեպքում, սոցիալական աշխատողի հետ համատեղ շահառուների՝ սահմանված ժամկետներում բժշկասոցիալական փորձաքննություն անցնելուն աջակցություն՝ կազմակերպելով ուղեգրման և բժշկասոցիալական փորձաքննության ներկայացնելու գործընթացը.

7) շահառուների աջակցող միջոցներով ապահովելու գործընթացի կազմակերպում.

8) շահառուների ուղեգրում հիվանդանոցային բժշկական օգնություն և սպասարկում իրականացնող կազմակերպություններ:

1. Բժշկական օգնության և սպասարկման տրամադրման համար նախատեսվում են հետևյալ հաստիքները.

|  |  |  |
| --- | --- | --- |
| հ/հ | Հաստիքը | Չափորոշիչը |
| 1 | պետ` բժշկական ծառայության | 1 հաստիքային միավոր՝ յուրաքանչյուր կազմակերպությանը՝ 101 և ավելի շահառուի դեպքում |
| 2 | ավագ բուժաշխատող (բժիշկ ըստ մասնագիտացումների) | 1 հաստիքային միավոր՝ յուրաքանչյուր 70 շահառուի հաշվարկով |
| ավագ բուժաշխատող (բժիշկ-հոգեբույժ) | 1 լրացուցիչ հաստիքային միավոր՝ յուրաքանչյուր 100 շահառուի հաշվարկով՝ հատուկ (մասնագիտացված) շուրջօրյա խնամքի կենտրոններում |
| 3 | միջին բուժաշխատող (գլխավոր բուժքույր) | 1 հաստիքային միավոր՝ յուրաքանչյուր կազմակերպությանը՝ 101 և ավելի շահառուի դեպքում |
| միջին բուժաշխատող (ավագ բուժքույր) | 1 հաստիքային միավոր՝ յուրաքանչյուր 35 շահառուի հաշվարկով՝ միայն հատուկ (մասնագիտացված) շուրջօրյա խնամքի կենտրոններում |
| 4 | միջին բուժաշխատող (բուժքույր՝ հերթափոխային աշխատանքի համար) | 1 շուրջօրյա հերթափոխ՝ յուրաքանչյուր 50 շահառուի հաշվարկով՝ ընդհանուր տիպի շուրջօրյա խնամքի կենտրոններում |
| 1 շուրջօրյա հերթափոխ՝ յուրաքանչյուր 35 շահառուի հաշվարկով հատուկ (մասնագիտացված) շուրջօրյա խնամքի կենտրոններում |
| միջին բուժաշխատող (բուժքույր՝ ոչ հերթափոխային աշխատանքի համար) | 1 հաստիքային միավոր՝ յուրաքանչյուր 50 շահառուի հաշվարկով՝ ընդհանուր տիպի շուրջօրյա խնամքի կենտրոններում |
| 1 հաստիքային միավոր՝ յուրաքանչյուր 35 շահառուի հաշվարկով հատուկ (մասնագիտացված) շուրջօրյա խնամքի կենտրոններում |
| միջին բուժաշխատող (բուժքույր` ըստ մասնագիտացումների) | 1 հաստիքային միավոր՝ յուրաքանչյուր 70 շահառուի հաշվարկով՝ սույն հավելվածի 48-րդ կետի համաձայն |
| 5 | կրտսեր բուժաշխատող (ավագ սանիտար) | 1 հաստիքային միավոր՝ յուրաքանչյուր 70 շահառուի հաշվարկով՝ սույն հավելվածի 49-րդ կետի համաձայն |
| 6 | կրտսեր բուժաշխատող (սանիտար՝ հերթափոխային աշխատանքի համար) | 2 շուրջօրյա հերթափոխ՝ յուրաքանչյուր 50 շահառուի հաշվարկով՝ ընդհանուր տիպի շուրջօրյա խնամքի կենտրոններում |
| 2 շուրջօրյա հերթափոխ՝ յուրաքանչյուր 35 շահառուի հաշվարկով հատուկ (մասնագիտացված) շուրջօրյա խնամքի կենտրոններում |
| 1 լրացուցիչ շուրջօրյա հերթափոխ՝ սույն հավելվածի 49-րդ կետի համաձայն |
| կրտսեր բուժաշխատող (սանիտար՝ ոչ հերթափոխային աշխատանքի համար) | 2 հաստիքային միավոր՝ յուրաքանչյուր 50 շահառուի հաշվարկով՝ ընդհանուր տիպի շուրջօրյա խնամքի կենտրոններում |
| 2 հաստիքային միավոր՝ յուրաքանչյուր 35 շահառուի հաշվարկով հատուկ (մասնագիտացված) շուրջօրյա խնամքի կենտրոններում |
| 7 | կրտսեր բուժաշխատող (հսկիչ՝ բաժանմունքի) | 1 հաստիքային միավոր՝ յուրաքանչյուր 35 շահառուի հաշվարկով՝ միայն հատուկ (մասնագիտացված) շուրջօրյա խնամքի կենտրոններում |

1. Ավագ բուժաշխատողի (բժշկի) հաստիքային միավորի շրջանակներում, ելնելով շուրջօրյա խնամքի կենտրոնի կարիքներից, սահմանվում են առանձին մասնագիտությունների գծով բժշկի հաստիքներ՝ համապատասխան կաբինետների առկայության և անհրաժեշտ կահավորման պայմանով: Առանձին մասնագիտությունների գծով բժշկի հաստիքը չլրանալու պարագայում հնարավոր է ծառայության պատվիրակում։
2. Միջին բուժաշխատողի (բուժքրոջ) հաստիքային միավորի շրջանակներում սահմանվում է նաև բուժքույր-դիետոլոգի հաստիքը։ Միաժամանակ, ելնելով շուրջօրյա խնամքի կենտրոնի կարիքներից, սահմանվում են առանձին մասնագիտությունների գծով բուժքրոջ հաստիքներ՝ համապատասխան կաբինետների առկայության և անհրաժեշտ կահավորման պայմանով:
3. Կրտսեր բուժաշխատողի (ավագ սանիտարի հաստիք և սանիտարների լրացուցիչ շուրջօրյա հերթափոխ) նախատեսվում է շուրջօրյա խնամքի ընդհանուր տիպի կենտրոններում՝ անկողնային խնամքի կարիք ունեցող անձանց բաժանմունքների համար՝ 50 շահառուի հաշվարկով, ինչպես նաև շուրջօրյա խնամքի հատուկ (մասնագիտացված) կենտրոններում՝ սակավաշարժուն, ինքնասպասարկման ունակություն չունեցող կամ անկողնային խնամքի կարիք ունեցող անձանց համար առանձնացված բաժանմունքների համար՝ ըստ կազմակերպության կողմից ներկայացված պահանջի՝ 35 շահառուի հաշվարկով։ Սույն կետում նշված առանձնացված բաժանմունքներում խնամվող շահառուների քանակը չպետք է գերազանցի շուրջօրյա խնամքի կենտրոնի շահառուների ընդհանուր քանակի կեսը։
4. Կենցաղային սպասարկման տրամադրումը նախատեսում է՝

1) հագուստի և սպիտակեղենի ընդունում, լվացում, չորացում, արդուկում և տրամադրում՝ դրանք հետագա օգտագործելու համար.

2) շահառուների և կենտրոնում առկա հագուստի, վարագույրների, անկողնային պարագաների կարում և նորոգում, կոշիկների նորոգում.

3) շահառուներին վարսահարդարման ծառայությունների տրամադրում:

1. Կենցաղային սպասարկման տրամադրման համար նախատեսվում են հետևյալ հաստիքները.

|  |  |  |
| --- | --- | --- |
| հ/հ | Հաստիքը | Չափորոշիչը |
| 1 | Լվացող-արդուկող | 1 հաստիքային միավոր՝ մինչև 60 շահառուի դեպքում |
| 3 հաստիքային միավոր՝ 61-100 շահառուի դեպքում |
| 5 հաստիքային միավոր՝ 101-200 շահառուի դեպքում |
| 7 հաստիքային միավոր՝ 201-300 շահառուի դեպքում |
| 9 հաստիքային միավոր՝ 301-400 շահառուի դեպքում |
| 11 հաստիքային միավոր՝ 401 և ավելի շահառուի դեպքում |
| 2 | Վարսավիր | 2 հաստիքային միավոր՝ 101-200 շահառուի դեպքում |
| 3 հաստիքային միավոր՝ 201-300 շահառուի դեպքում |
| 4 հաստիքային միավոր՝ 301-400 շահառուի դեպքում |
| 5 հաստիքային միավոր՝ 401 և ավելի շահառուի դեպքում |
| 3 | Դերձակ | 1 հաստիքային միավոր՝ մինչև 200 շահառուի դեպքում |
| 2 հաստիքային միավոր՝ 201 և ավելի շահառուի դեպքում |
| 4 | Կոշկակար | 1 հաստիքային միավոր` 101 և ավելի շահառուի դեպքում |

1. Կենցաղային սպասարկման տրամադրումը, ելնելով խնամքի և սոցիալական ծառայությունների տրամադրման առանձնահատկություններից, մասամբ կամ ամբողջությամբ կարող է նաև պատվիրակվել՝ սույն հավելվածի 25-րդ կետի համաձայն։
2. Սննդի տրամադրումը նախատեսում է՝

1) խոհանոցում և ճաշարանում առկա տեխնիկական միջոցների և գույքի պահպանում և շահագործում, ըստ անհրաժեշտության դրանց նորոգման աշխատանքների կազմակերպում.

2) շահառուների սննդով ապահվման համար անհրաժեշտ նախապատրաստական աշխատանքների իրականացում` օրական ճաշացանկի կազմում, անհրաժեշտ մթերքի ստացում, դրանց լվացում, մաքրում, կտրատում և եփում.

3) շահառուներին անհրաժեշտ քանակի և որակի սննդով ապահովելու աշխատանքների իրականացում, այդ թվում՝ անկողնային խնամքի կարիք ունեցող անձանց կերակրման աշխատանքների կազմակերպում.

4) ճաշարանում սնվելու ժամանակ շահառուների համար պահանջվող պայմանների ապահովում (ճաշարանի մաքրություն, սպասքի մաքրություն, սպասքի տեղադրում և հավաքում, սպասքի լվացում և այլն).

5) ճաշարանի աշխատանքի հետ կապված բոլոր տեսակի փաստաթղթերի լրացում և կազմում։

1. Սննդի տրամադրման համար նախատեսվում են հետևյալ հաստիքները.

|  |  |  |
| --- | --- | --- |
| հ/հ | Հաստիքը | Չափորոշիչը |
| 1 | Ավագ խոհարար | 1 հաստիքային միավոր՝ 101 և ավելի շահառուի դեպքում |
| 2 | Խոհարար | 1,5 հաստիքային միավոր՝ մինչև 60 շահառուի դեպքում |
| 2 հաստիքային միավոր՝ 61-100 շահառուի դեպքում |
| 4 հաստիքային միավոր՝ 101-200 շահառուի դեպքում |
| 6 հաստիքային միավոր՝ 201-300 շահառուի դեպքում |
| 8 հաստիքային միավոր՝ 301-400 շահառուի դեպքում |
| 10 հաստիքային միավոր՝ 401 և ավելի շահառուի դեպքում |
| 3 | Օգնական խոհանոցի աշխատանքների | 3 հաստիքային միավոր՝ մինչև 100 շահառուի դեպքում |
| 6 հաստիքային միավոր՝ 101-200 շահառուի դեպքում |
| 8 հաստիքային միավոր՝ 201-301 շահառուի դեպքում |
| 10 հաստիքային միավոր՝ 301-400 շահառուի դեպքում |
| 12 հաստիքային միավոր՝ 401 և ավելի շահառուի դեպքում |

1. Սննդի տրամադրումը, ելնելով խնամքի և սոցիալական ծառայությունների տրամադրման առանձնահատկություններից, մասամբ կամ ամբողջությամբ կարող է նաև պատվիրակվել՝ սույն հավելվածի 25-րդ կետի համաձայն։
2. Նյութատեխնիկական միջոցների շրջանառությունը, տրանսպորտային և բեռնման-բեռնաթափման աշխատանքները նախատեսում են՝

1) պահանջվող նյութատեխնիկական միջոցների վերաբերյալ հայտերի, ինչպես նաև ապրանքների մուտքի ու ելքի այլ փաստաթղթերի ձևակերպում.

2) նյութատեխնիկական միջոցների որակի հսկում, պահեստավորում, ծախսի նկատմամբ հսկողության իրականացում.

3) տրանսպորտային միջոցից պահեստ, սպառման վայր նյութատեխնիկական միջոցների տեղափոխման, բեռնաթափման աշխատանքների իրականացում.

4) պահեստային աշխատանքների իրականացում, այդ թվում՝ ապրանքների պահպանում, ծախսի հսկում, նյութատեխնիկական միջոցների պահուստների հաշվառում, ըստ անհրաժեշտության պահուստների ծավալների և տեսականու վերաբերյալ տեղեկության տրամադրում.

5) սահմանված կարգով գույքագրման աշխատանքներին մասնակցություն և նյութատեխնիկական միջոցների շարժի մասին հաշվետվությունների պատրաստում.

6) շահառուների տեղափոխման կազմակերպում, ինչպես նաև տարբեր բեռների փոխադրում, դրանց բեռնում և բեռնաթափում:

1. Նյութատեխնիկական միջոցների շրջանառության, տրանսպորտային և բեռնման-բեռնաթափման համար նախատեսվում են հետևյալ հաստիքները.

|  |  |  |
| --- | --- | --- |
| NN | Հաստիքը | Չափորոշիչը |
| 1 | Տնտեսվար | 1 հաստիքային միավոր՝ 101-250 շահառուի դեպքում |
| 2 հաստիքային միավոր՝ 251 և ավելի շահառուի դեպքում |
| 2 | Պահեստապետ | 1 հաստիքային միավոր՝ 101-250 շահառուի դեպքում |
| 2 հաստիքային միավոր՝ 251 և ավելի շահառուի դեպքում |
| 3 | Վարորդ | 1 հաստիքային միավոր՝ մեկ տրանսպորտային միջոցի հաշվարկով, բայց ոչ ավելի, քան 4 հաստիքային միավոր |
| 4 | Բանվոր | 1 հաստիքային միավոր՝ 101-200 շահառուի դեպքում |
| 2 հաստիքային միավոր՝ 201-301 շահառուի դեպքում |
| 3 հաստիքային միավոր՝ 301-400 շահառուի դեպքում |
| 4 հաստիքային միավոր՝ 401 և ավելի շահառուի դեպքում |
| 5 | Տնտեսուհի | 1 հաստիքային միավոր՝ յուրաքանչյուր կազմակերպությանը՝ ընդհանուր տիպի շուրջօրյա խնամքի կենտրոններում |
| 1 հաստիքային միավոր՝ յուրաքանչյուր 70 շահառուի հաշվարկով՝ հատուկ (մասնագիտացված) շուրջօրյա խնամքի կենտրոններում |

1. Շենքերի և սարքավորումների սպասարկման ու ընթացիկ նորոգման աշխատանքները նախատեսում են՝

1) շենքերի և կոմունիկացիոն համակարգերի նորոգման և սպասարկման աշխատանքների պլանավորում և ղեկավարում.

2) շահագործվող սարքավորումների ընթացիկ նորոգման և տեխնիկական սպասարկման աշխատանքների իրականացում.

3) կոմունիկացիոն համակարգերի (ջեռուցում, ջրամատակարարում ու ջրահեռացում, էլեկտրամատակարարում, օդափոխություն և օդորակում և այլն) նորոգման և սպասարկման աշխատանքների իրականացում:

1. Շենքերի և սարքավորումների սպասարկման ու ընթացիկ նորոգման աշխատանքների համար նախատեսվում են հետևյալ հաստիքները.

|  |  |  |
| --- | --- | --- |
| NN | Հաստիքը | Չափորոշիչը |
| 1 | Պարետ | 1 հաստիքային միավոր՝ 101 և ավելի շահառուի դեպքում |
| 2 | ԷլեկտրագետՍանտեխնիկՀյուսնՓականագործՆերկարար | 1 հաստիքային միավոր՝ մինչև 60 շահառուի դեպքում |
| 2 հաստիքային միավոր՝ 61-100 շահառուի դեպքում |
| 4 հաստիքային միավոր՝ 100-200 շահառուի դեպքում |
| 6 հաստիքային միավոր՝ 201-300 շահառուի դեպքում |
| 8 հաստիքային միավոր՝ 301-400 շահառուի դեպքում |
| 10 հաստիքային միավոր՝ 401 և ավելի շահառուի դեպքում |
| 3 | Հնոցապան | Կաթսայատան առկայության դեպքում՝ համաձայն հերթափոխի հաշվարկի |
| 4 | Տեխնիկ` ջեռուցման համակարգի | 1 հաստիքային միավոր՝ յուրաքանչյուր հաստատության համար՝ ջեռուցման ավտոնոմ համակարգի դեպքում |

1. Շենքերի և հարակից տարածքների պահպանման և մաքրման աշխատանքները նախատեսում են՝

1) շենքում վարչական տարածքների մաքրության ապահովում.

2) բակի տարածքի մաքրման աշխատանքների իրականացում.

3) այգու և կանաչապատ գոտիների առկայության դեպքում այգու խնամքի իրականացում.

4) շենքում պահակային ծառայության իրականացում.

5) շենքում առկա վերելակների շահագործում և ընթացիկ սպասարկում.

6) սանիտարական կանոնների և հիգիենիկ նորմերի ապահովում:

1. Շենքերի և հարակից տարածքների պահպանման և մաքրման աշխատանքների համար նախատեսվում են հետևյալ հաստիքները.

|  |  |  |
| --- | --- | --- |
| NN | Հաստիքը | Չափորոշիչը |
| 1 | Պահակ | 1 շուրջօրյա հերթապահություն՝ յուրաքանչյուր անցակետի համար |
| 2 | Այգեպան | 1 հաստիքային միավոր՝ մինչև 5000 քառ.մ մակերեսով այգու առկայության դեպքում |
| 2 հաստիքային միավոր՝ 5000 քառ.մ-ից ավելի մակերեսով այգու դեպքում |
| 3 | Հավաքարար | 1 հաստիքային միավոր՝ վարչական տարածքի յուրաքանչյուր 500 քառ.մ-ի մաքրման համար, ևս մեկ հաստիքային միավոր՝ բակի յուրաքանչյուր 1000 քառ.մ տարածքի մաքրման համար |
| 4 | Վերելակավար | 0.5 հաստիքային միավոր` յուրաքանչյուր կազմակերպությանը՝ վերելակի առկայության դեպքում |

1. Շենքերի և հարակից տարածքների պահպանման և մաքրման աշխատանքների տրամադրումը մասամբ կամ ամբողջությամբ կարող է նաև պատվիրակվել՝ սույն հավելվածի 25-րդ կետի համաձայն։

**3. ՉԱՓՈՐՈՇԻՉՆԵՐ**

**ՀԱՄԱՅՆՔԱՅԻՆ ՓՈՔՐ ՏՆԵՐՈՒՄ** **ՄԱՏՈՒՑՎՈՂ ԾԱՌԱՅՈՒԹՅՈՒՆՆԵՐԻ ԵՎ ՄԱՍՆԱԳԵՏՆԵՐԻ ՀԱՍՏԻՔԱՅԻՆ ՄԻԱՎՈՐՆԵՐԻ**

1. Հայաստանի Հանրապետությունում գործող համայնքային փոքր տունը (այսուհետ՝ փոքր տուն), ամբողջությամբ նոր մոտեցումների վրա հիմնված` սոցիալ-կենցաղային պայմանների տեսանկյունից ընտանեկան միջավայրին առավելագույնս մոտեցված, 10-16 տեղանոց առանձնատուն է: Փոքր տունը պետք է հարմարեցված լինի տեղաշարժման դժվարություններ ունեցող շահառուների համար՝ հաշվի առնելով հաշմանդամություն ունեցող անձանց համար օրենսդրությամբ սահմանված մատչելիության նորմերը։
2. Փոքր տունը համայնքահեն ծառայություն է, որը կարող է գործել ինչպես պետական մարմինների կամ տեղական ինքնակառավարման մարմինների ենթակայությամբ, այնպես էլ պետություն-համայնք-հասարակական կազմակերպությունների համագործակցությամբ` դրամաշնորհի տրամադրման պայմանագրի հիման վրա:
3. Փոքր տան նպատակն է այլընտրանքային ծառայությունների կազմակերպման ու տրամադրման միջոցով հաշմանդամության հիմքով կյանքի բոլոր ոլորտներում խտրականության բացառումը, նրանց սոցիալ-հոգեբանական, առողջության վերականգնումը, աշխատանքային գործունեությամբ զբաղվելու կարողության ու սոցիալական կարգավիճակի վերականգնման դրական զարգացումների արդյունավետ օգտագործումը, խոշոր հաստատություններից դուրս անկախ կյանքի և համայնքի այլ անձանց հետ համահավասար սոցիալական ներառման իրավունքի իրացումը:
4. Փոքր տանը բնակվում են կացարանի կարիք ունեցող այն անձինք, ովքեր ունեն սոցիալ-հոգեբանական վերականգնման կարիք և ներուժ, սակայն չունեն իրենց մշտական բնակության վայրում բնակվելու հնարավորություն` չունեն ընտանիք, կամ ընտանիքը չի կարող կամ չի ցանկանում ապահովել նրանց խնամքը և սոցիալական ներառման գործընթացը, այդ թվում՝

1) շուրջօրյա խնամքի կենտրոնների բնակիչներ,

2) սոցիալապես անապահով միայնակ տարեցներ,

3) անօթևան տարեցներ և (կամ) հաշմանդամություն ունեցող անձինք:

1. Շահառուն փոքր տուն կարող է ընդունվել ինչպես անժամկետ, այնպես էլ՝ որոշակի ժամկետով` ելնելով անհրաժեշտությունից:
2. Փոքր տան մաքրության աշխատանքները կատարում են շահառուները՝ միայն իրենց համաձայնության դեպքում՝ աշխատակազմի օժանդակությամբ և ուղղորդմամբ, կատարում գնումներ, պատրաստում առօրյա սնունդ և այլն: Իրենց ցանկությամբ կարող են կատարել նաև այլ աշխատանքներ (երկրագործություն, անասնապահություն և այլն), ինչպես նաև՝ ելնելով տվյալ համայնքում առկա հնարավորություններից, աշխատանքային զբաղվածության որևէ տեսակով (ծաղկաբուծություն, այգեգործություն, թռչնաբուծություն, կար ու ձև, գեղարվեստական ինքնագործունեություն և այլն): Փոքր խմբային տան մասնագետներն աջակցում են նրանց որոշումների կայացմանը և օգնում դրանք իրականացնել: Շահառուները մասնակցում են համայնքում և դրանից դուրս կազմակերպվող տարբեր մշակութային, սպորտային, ժամանցային և այլ միջոցառումների:
3. Փոքր տան աշխատակազմը շահառուների համար կազմակերպում է տարատեսակ մարզական, մշակութային միջոցառումներ, էքսկուրսիաներ՝ հաշվի առնելով նրանց նախասիրությունները, պահանջմունքները, բժշկական ցուցումները և հակացուցումները, սոցիալական ներառմանը նպաստող գործոնների առկայությունը, օժանդակում և խրախուսում է շահառուների կողմից մարզամշակութային խմբակների ստեղծումը, մասնակցությունը դրանց գործունեությանը:
4. Փոքր տանը շահառուներին տրամադրվում են հետևյալ ծառայությունները.
5. ընդհանուր ղեկավարում և կացարանով ապահովում՝ անհրաժեշտ իրերով և կահույքով կահավորված սենյակներում.
6. սոցիալ-հոգեբանական օգնության տրամադրում՝ շահառուի սոցիալական խնդիրների լուծման նպատակով ծառայություններ ստանալու վերաբերյալ խորհրդատվության և աջակցության տրամադրում, հոգեբանական վիճակի բարելավմանը և նոր միջավայրին հարմարվելուն նպաստելու իրականացում.
7. կենցաղային սպասարկում՝ աջակցություն շահառուների առօրյա հոգսերի լուծմանը, ըստ անհրաժեշտության՝ խնամքի, բնակության վայրի մաքրության, անձնական հիգիենայի պահպանման, լոգանքի, շահառուի անձնական միջոցներով գնումներ կատարելու գործում, ուղեկցում զբոսանքի և այլն։
8. Ընդհանուր ղեկավարումն ու կացարանով ապահովումը նախատեսում է՝

1) գործող օրենսդրության համաձայն իրականացվող բոլոր տեսակի գործառույթների պլանավորում, կառավարում, իրականացված աշխատանքների որակի և արդյունավետության հսկում.

2) աշխատանքային գործառույթների ապահովման նպատակով անհրաժեշտ պարագաներով, տեխնիկական միջոցներով, կահույքով, սննդով և շահառուների խնամքի ու սոցիալ-հոգեբանական օգնության տրամադրման համար անհրաժեշտ այլ միջոցներով համալրում.

3) համալրում բարձր որակավորում ունեցող կադրերով.

4) աշխատողների կողմից աշխատանքային օրենսդրության պահպանման նկատմամբ հսկողության իրականացում, նրանց անվտանգ աշխատանքային պայմանների ապահովում.

5) շենքերի, առկա տեխնիկական միջոցների անվտանգ շահագործման, նորոգման ու սպասարկման ապահովում, հակահրդեհային անվտանգության ապահովման և պահակային ծառայության կազմակերպում.

6) քաղաքացիական պաշտպանության և արտակարգ իրավիճակների հետ կապված աշխատանքների կազմակերպում.

7) օրենսդրությամբ սահմանված կարգով հաշվապահական հաշվառման վարում, այդ աշխատանքների շրջանակներում հիմնական ֆոնդերի, նյութական և դրամական միջոցների, վառելիքի, էլեկտրաէներգիայի, մթերքների, ինչպես նաև անհրաժեշտ այլ միջոցների հաշվառման կազմակերպում.

8) հարկերի, տուրքերի և այլ վճարման հետ կապված գործառույթների իրականացում.

9) եկամուտների և ծախսերի նախահաշվի կազմում, ստացված միջոցների ծախսման նկատմամբ հսկողության, գույքագրման աշխատանքների իրականացում.

10) ֆինանսատնտեսական գործունեության վերլուծություն, ներքին հնարավորությունների բացահայտում, դրանց արդյունավետ իրացմանն աջակցում.

11) աշխատավարձերի և դրանց հավասարեցված այլ եկամուտների հետ կապված հարկերի հաշվարկում և դրանց վճարման իրականացում.

12) հաշվետվությունների կազմում և համապատասխան մարմիններ ներկայացում.

13) հաշվապահական փաստաթղթերի շրջանառության և արխիվացման ապահովում.

14) օրենսդրությամբ, աշխատանքային պայմանագրով (և (կամ) աշխատանքի ընդունման մասին իրավական ակտով կամ վճարովի ծառայությունների մատուցման մասին պայմանագրով) այլ իրավունքների և պարտականությունների կատարում:

1. Ընդհանուր ղեկավարումն ու կացարանով ապահովումը նախատեսում են հետևյալ հաստիքները՝

|  |  |  |
| --- | --- | --- |
| հ/հ | Հաստիքը | Չափորոշիչը |
| 1 | Տնօրեն կամ տնօրենի տեղակալ  | 1.0 հաստիքային միավոր՝ յուրաքանչյուր կազմակերպությանը՝ բոլոր փոքր տների հաշվարկով միասին  |

1. Ընդհանուր ղեկավարումը կազմակերպվում է տնօրենի կողմից, եթե փոքր տունն առանձին կազմակերպություն է, կամ տնօրենի տեղակալի կողմից, եթե փոքր տունը (կամ բոլոր փոքր տները միասին վերցված) պետական ոչ առևտրային կազմակերպության մասնաճյուղ է՝ սույն հավելվածի 2-րդ գլխի 26-րդ կետի համաձայն։
2. Սոցիալ-հոգեբանական օգնության տրամադրումը նախատեսում է՝
3. շահառուի սոցիալական կարիքների գնահատում, անհատական սոցիալական գործի վարում.
4. շահառուի ծառայությունների մատուցման անհատական ծրագրով համապատասխան միջոցառումների իրականացում.
5. շահառուին խորհրդատվական օգնության տրամադրում, ինչպես նաև, ըստ անհրաժեշտության, իրավական օգնության տրամադրման ապահովում.
6. շահառուին դժվարությունները հաղթահարելու և ինքնասպասարկումը, ինքնուրույն տեղաշարժը, կենցաղավարման հմտությունները զարգացնելու կարողությունների բացահայտում, տեղեկատվության տրամադրում, հաղորդակցության ապահովում.
7. շահառուների ներգրավում տարբեր մշակութային, արվեստների և արհեստագործական խմբակներում՝ ըստ իրենց նախասիրությունների.
8. շահառուների աշխատանքային թերապիայի կազմակերպում և իրականացում համապատասխան մասնագիտական արհեստանոցներում կամ գյուղատնտեսական նշանակության տեղամասերում
9. շահառուի սոցիալական կապերի վերականգնման և նոր սոցիալական կապերի ստեղծմանն ու ամրապնդմանը, հարկ եղած դեպքում նաև՝ նրա ընտանիքի անդամներին և հարազատներին հայտնաբերելուն միտված աշխատանքների իրականացում. շահառուների համար տարատեսակ փաստաթղթերի, սոցիալական ապահովության խնդիրների լուծման հարցերում աջակցություն և ուղղորդում.
10. շահառուներին հոգեբանական օգնության տրամադրում՝ անհատական և խմբային թրեյնինգների միջոցով, իսկ շուրջօրյա խնամքի հատուկ (մասնագիտացված) փոքր տներում նաև՝ հոգեկան առողջության վերականգնման աշխատանքներ.
11. շահառուների հոգեբանական վիճակի բարելավմանը և նոր միջավայրին հարմարվելուն նպաստելու իրականացում, հոգեկան առողջության ինքնավերահսկման հմտությունները ձևավորելու, կոնֆլիկտային իրավիճակների, այդ թվում՝ միայնակության և մեկուսացման, սթրեսային և ճգնաժամային իրավիճակների հաղթահարման աշխատանքների իրականացում.
12. ըստ անհրաժեշտության՝ շահառուին աջակցություն կենսաթոշակների նշանակման, ստացման, բժշկասոցիալական փորձաքննության կամ ֆունկցիոնալության գնահատման կազմակերպման և (կամ) հաշմանդամության հետ կապված այլ խնդիրների լուծման աջակցություն, այդ թվում՝ անհրաժեշտ աջակցող միջոցներով ապահովման հետ կապված հարցերում.
13. շահառուների ժամանցի և հանգստի կազմակերպման, ստեղծագործական ընդունակությունների զարգացման աշխատանքներին մասնակցություն.
14. շահառուների սոցիալական հմտությունների, այլ անձանց հետ համահավասար հիմունքներով համայնքում ապրելու իրավունքի լիակատար իրացմանն օժանդակելու և հասարակության կյանքում նրանց արդյունավետ և լիարժեք ներգրավվածությանն աջակցելու նպատակով աշխատանքների կազմակերպում և իրականացում.
15. օրենսդրությամբ, աշխատանքային պայմանագրով (և (կամ) աշխատանքի ընդունման մասին իրավական ակտով կամ վճարովի ծառայությունների մատուցման մասին պայմանագրով) այլ իրավունքների և պարտականությունների կատարում:
16. Սոցիալ-հոգեբանական օգնության տրամադրման համար նախատեսվում են հետևյալ հաստիքները՝

|  |  |  |
| --- | --- | --- |
| հ/հ | Հաստիքը | Չափորոշիչը |
| 1 | Սոցիալական աշխատող | 1 հաստիքային միավոր՝ յուրաքանչյուր փոքր տան հաշվարկով  |
| 2 | Հոգեբան | 1 հաստիքային միավոր՝ յուրաքանչյուր փոքր տան հաշվարկով |
| 3 | Մասնագետ` աշխատանքային թերապիայի | 1 հաստիքային միավոր՝ յուրաքանչյուր փոքր տան հաշվարկով |

1. Ինքնասպասարկումը և կենցաղային սպասարկումը նախատեսում է՝
2. շահառուի անձնական և սոցիալական խնդիրների լուծմանն աջակցություն.
3. շահառուին անհրաժեշտ դեղեր ստանալու, ինքնասպասարկման հետ կապված այլ հարցեր լուծելու գործում օժանդակություն.
4. շահառուի լոգանքի կազմակերպում և հագուստի, սպիտակեղենի ու անկողնային պարագաների փոխում՝ կանոններով սահմանված պարբերականությամբ և օրվա ռեժիմին համապատասխան, բայց ոչ պակաս, քան շաբաթական մեկ անգամ.
5. շահառուներին սննդի տրամադրման, տան մաքրության ապահովման, սանիտարահիգիենիկ պայմանների, սպասքը հավաքելու և լվանալու գործընթացը պատշաճ և ժամանակին կազմակերպելու նկատմամբ հսկողություն.
6. շահառուի ընդհանուր առողջական վիճակին հետևում, նրանց մարզական, մշակութային միջոցառումների, էքսկուրսիաների կազմակերպման մասնակցություն, ինքնօգնության խմբերի, տարաբնույթ խմբակների ստեղծման աջակցություն.
7. փոքր տան համար անհրաժեշտ արդյունաբերական ապրանքների, մթերքի և դեղերի գնման գործընթացին մասնակցություն, շահառուների հագուստի քիմմաքրման, կոշիկների նորոգման հետ կապված աշխատանքների կազմակերպում.
8. փոքր տան ճաշացանկի կազմում և սննդի պատրաստման համար գնման ենթակա անհրաժեշտ մթերքի ցանկի կազմում, շահառուներին տրամադրում.
9. տարբեր ճաշատեսակների, սառը և տաք նախուտեստների և ուտեստների, խմորեղենի, հրուշակեղենի, ոչ ոգելից խմիչքների (սուրճ, թեյ, կոկտեյլներ, հյութ և այլն) և այլ խոհարարական արտադրանքի պատրաստում.
10. տնտեսության ինքնուրույն վարման, սպասքը ճիշտ տեղադրելու, հավաքելու և լվանալու հմտությունների ուսուցանում, սպասքի հավաքում և լվացում
11. շահառուների կողմից խոհանոցում կատարվող աշխատանքների համակարգում և աջակցում՝ այդ աշխատանքների իրականացման ընթացքում.
12. օրենսդրությամբ, աշխատանքային պայմանագրով (և (կամ) աշխատանքի ընդունման մասին իրավական ակտով կամ վճարովի ծառայությունների մատուցման մասին պայմանագրով) այլ իրավունքների և պարտականությունների կատարում:
13. Կենցաղային սպասարկման համար նախատեսվում են հետևյալ հաստիքները՝

|  |  |  |
| --- | --- | --- |
| հ/հ | Հաստիքը | Չափորոշիչը |
| 1 | սոցիալական սպասարկող | 1 շուրջօրյա հերթափոխ՝ յուրաքանչյուր փոքր տան հաշվարկով |
| 2 | խոհարար | 1 հաստիքային միավոր՝ յուրաքանչյուր փոքր տան հաշվարկով |

1. Փոքր տան շահառուներին բժշկական օգնությունը և սպասարկումը տրամադրվում է համայնքում։ Հատուկ (մասնագիտացված) խնամքի պարագայում հոգեբուժական օգնություն է տրամադրում և նրանց նկատմամբ դիսպանսեր հսկողություն է իրականացնում փոքր տան գտնվելու վայրի տարածքային սպասարկման պոլիկլինիկայի կամ մասնագիտացված հոգեբուժական կազմակերպության հոգեբույժը` պայմանագրային հիմունքներով։
2. Հայաստանի Հանրապետության կառավարության լիազորած պետական կառավարման մարմնի հետ կնքվող ծառայությունների մատուցման պայմանագրում կարող են սահմանվել պահանջներ այլ մասնագետներ (էրգոթերապիստներ, լոգոպեդներ և այլն) ունենալու վերաբերյալ՝ ելնելով ծառայությունների մատուցման տեսակներից, առանձնահատկություններից և շահառուների խմբերից:
3. Յուրաքանչյուր մասնագետ ունի իր պաշտոնի անձնագիրը, որը ներառում է կազմակերպության, պաշտոնի և ծրագրի անվանումը, անձի պաշտոնը, կատարելիք աշխատանքի նկարագիրը, ինչպես նաև տվյալ անձի հաշվետվողականությունը:
4. Սույն հավելվածի 77-րդ կետով սահմանված մասնագետների հաստիքային միավորներից զատ, ելնելով խնամքի և սոցիալական ծառայությունների տրամադրման առանձնահատկություններից, կարող են սահմանվել նաև լրացուցիչ հաստիքներ՝ լիազորած մարմնի հետ կնքվող ծառայությունների մատուցման պայմանգրում:

**4. ՉԱՓՈՐՈՇԻՉՆԵՐ**

**ՏՆԱՅԻՆ ՊԱՅՄԱՆՆԵՐՈՒՄ ՏԱՐԵՑ ԵՎ (ԿԱՄ) ՀԱՇՄԱՆԴԱՄՈՒԹՅՈՒՆ ՈՒՆԵՑՈՂ ԱՆՁԱՆՑ ԽՄԲԵՐԻ, ԸՍՏ ԽՄԲԵՐԻ ԾԱՌԱՅՈՒԹՅՈՒՆՆԵՐԻ ՄԱՏՈՒՑՄԱՆ ՁԵՎԱՉԱՓԻ ԵՎ ՄԱՍՆԱԳԵՏՆԵՐԻ ՀԱՍՏԻՔԱՅԻՆ ՄԻԱՎՈՐՆԵՐԻ**

1. Տնային պայմաններում խնամքի ծառայություններ հայցող շահառուները, համաձայն Հայաստանի Հանրապետության գործող օրենսդրության, ըստ առողջական վիճակի, կենսագործունեության սահմանափակման աստիճանի և սոցիալական պաշտպանության անհրաժեշտության, ընդգրկվում են երկու խմբում՝ Ա և Բ, որոնք դասակարգվում են հետևյալ կերպ՝

|  |  |  |  |
| --- | --- | --- | --- |
| հ/հ | Գործողություններ | Ա խումբ | Բ խումբ |
| 1. | ինքնասպասարկման ապահովման ունակություն | ինքնուրույն անկարող է, կամ կարող է հատուկ միջոցների, սարքերի ու հարմարությունների միջոցով | մասամբ կարող է, կամ կատարում է ինքնուրույն, սակայն դժվարությամբ |
| 2. | ինքնուրույն տեղաշարժվելու կարողություն |
| 3. | ուսումնառության կարողություն |
| 4. | աշխատանքային գործունեությամբ զբաղվելու կարողություն |
| 5. | կողմնորոշվելու կարողություն |
| 6. | հաղորդակցվելու կարողություն |
| 7. | սեփական վարքը հսկելու կարողություն |

1. Նշված գործողություններից առնվազն երեքը ինքնուրույն կատարել չկարողանալու դեպքում, «Ա» խմբում և ունի ամենօրյա խնամքի կարիք.
2. Նշված գործողություններից առնվազն երեքը մասամբ ինքնուրույն կատարելու դեպքում, շահառուն կընդգրկվի տնային պայմաններում խնամքի «Բ» խմբում և ունի մասնակի խնամքի կարիք:
3. Տնային պայմաններում տրամադրվող խնամքի ծառայություններն են`

1) սոցիալ-հոգեբանական օգնություն՝ սոցիալական խորհրդատվության տրամադրում, անհրաժեշտ սոցիալական աջակցության կազմակերպում և աջակցություն սոցիալական խնդիրների լուծմանը՝ տարատեսակ փաստաթղթերի, սոցիալական ապահովության խնդիրների լուծման հարցերում, ուղղորդում և համապատասխան աջակցության ցուցաբերում, իրավունքների և շահերի պաշտպանություն և դրանց վերաբերյալ շահառուին տեղեկատվության տրամադրում, նրանց նախասիրությունների բացահայտում և համապատասխան սոցիալ-հոգեբանական և մշակութային բնույթի ծառայությունների և միջոցառումների կազմակերպում, աջակցող միջոցներով ապահովելու գործընթացի կազմակերպում, ըստ անհրաժեշտության՝ ուղեկցման ծառայություն, հատուկ (մասնագիտացված) խնամքի տրամադրման դեպքում նաև՝ հոգեբանական օգնություն և խորհրդատվության անհատական թրեյնինգների միջոցով՝ ուղղված ինչպես շահառուին, այնպես էլ իր ընտանիքի անդամներին, և այլն.

2) առաջին օգնության ցուցաբերում, պարբերական բժշկական զննության կազմակերպում, և ըստ անհրաժեշտության` սպասարկող պոլիկլինիկա այցելության կազմակերպում կամ այլ բժշկական հաստատություններ ուղղորդում և ուղեկցում, ստացիոնար բուժման նպատակով բուժհաստատություններ ընդունվելու գործում աջակցության ցուցաբերում, աջակցում այդ հաստատություններում նրանց խնամքի իրականացմանը, բժշկասոցիալական փորձաքննության կազմակերպում, անհրաժեշտության դեպքում՝ բժշկի կանչի գրանցում, բժշկի նշանակումների կատարում (ներարկում, դեղերի տրամադրում և այլն), հատուկ (մասնագիտացված) խնամքի տրամադրման դեպքում նաև՝ շաբաթական առնվազն մեկ անգամ հոգեբույժի այցելություն.

3) կենցաղային սպասարկումը և խնամքը՝ սոցիալական սպասարկողի կողմից շահառուի անձնական հիգիենայի ապահովում, բնակարանի մաքրում, լոգանքի կազմակերպում, գնումների իրականացում, կոմունալ վարձավճարների մուծում, սննդի պատրաստում, անհրաժեշտության դեպքում՝ կերակրում և այլն:

1. Հայաստանի Հանրապետության կառավարության լիազորած պետական կառավարման մարմնի հետ կնքվող ծառայությունների մատուցման պայմանագրում կարող են սահմանվել պահանջներ այլ մասնագետներ (էրգոթերապիստներ, լոգոպեդներ և այլն) ունենալու վերաբերյալ՝ ելնելով ծառայությունների մատուցման տեսակներից, առանձնահատկություններից և շահառուների խմբերից:
2. Տնային պայմաններում խնամքի ծառայությունների մատուցման ձևաչափը պայմանավորված է շահառուի՝ Ա կամ Բ խմբում ընդգրկվածության հանգամանքից`

|  |  |  |
| --- | --- | --- |
| **հ/հ** | **Հաստիքի անվանում** | **Տնային պայմաններում խնամք ստացող անձանց խմբերին ծառայությունների տրամադրման պարբերականությունը** |
| **Ա խումբ**  | **Բ խումբ** |
| **1.**  | **Սոցիալական աշխատող** | Ամսական առնվազն 2 անգամ և ըստ անհրաժեշտության |
| **2.**  | **Միջին բուժաշխատող (բուժքույր)** | Շաբաթական 2 անգամ՝ 1 ժամով և ըստ անհրաժեշտության | Շաբաթական առնվազն 1 անգամ՝ 1 ժամով և ըստ անհրաժեշտության |
| **3.**  | **Հոգեբան՝ հատուկ (մասնագիտացված) խնամքի համար** | Շաբաթական առնվազն 3 անգամ՝ 1-ական ժամով և ըստ անհրաժեշտության | Շաբաթական առնվազն 2 անգամ՝ 1-ական ժամով և ըստ անհրաժեշտության  |
| **4.** | **Սոցիալական սպասարկող** | Օրական 2 անգամ՝ 1-ական ժամով և ըստ անհրաժեշտության | Շաբաթական առնվազն 2 անգամ՝ 1-ական ժամով և ըստ անհրաժեշտության |

1. Տնային պայմաններում ծառայությունների մատուցման համար սահմանված են մասնագետների հաստիքային միավորների հետևյալ նվազագույն չափորոշիչները.

|  |  |  |
| --- | --- | --- |
| **հ/հ** | **Հաստիքի անվանում** | **Տնային պայմաններում ծառայություններ տրամադրող մասնագետների հաստիքային միավորներ** |
| **1.**  | **Սոցիալական աշխատող** | 1,0 հաստիքային միավոր առավելագույնը 50 շահառուի հաշվարկով |
| **2.**  | **Միջին բուժաշխատող (բուժքույր)** | 1,0 հաստիքային միավոր առավելագույնը 25 շահառուի հաշվարկով |
| **3.**  | **Հոգեբան՝ հատուկ (մասնագիտացված) խնամքի համար** | 1,0 հաստիքային միավոր առավելագույնը 25 շահառուի հաշվարկով |
| **4.** | **Սոցիալական սպասարկող****ընդհանուր տիպի խնամքի համար** | 1,0 հաստիքային միավոր առավելագույնը 12 շահառուի հաշվարկով |
| **5.** | **Սոցիալական սպասարկող****հատուկ (մասնագիտացված) խնամքի համար** | 1,0 հաստիքային միավոր առավելագույնը 10 շահառուի հաշվարկով |

1. Սույն հավելվածի 84-րդ կետով սահմանված դեպքում մասնագետների հաստիքային միավորների չափորոշիչները սահմանվում են լիազորած մարմնի հետ կնքվող ծառայությունների մատուցման պայմանգրում:

**5. ՉԱՓՈՐՈՇԻՉՆԵՐ**

**ՍՈՑԻԱԼԱԿԱՆ ՀՈԳԱԾՈՒԹՅԱՆ ՑԵՐԵԿԱՅԻՆ ԿԵՆՏՐՈՆՆԵՐՈՒՄ** **ՄԱՏՈՒՑՎՈՂ ԾԱՌԱՅՈՒԹՅՈՒՆՆԵՐԻ ԵՎ ՄԱՍՆԱԳԵՏՆԵՐԻ ՀԱՍՏԻՔԱՅԻՆ ՄԻԱՎՈՐՆԵՐԻ**

1. Ցերեկային կենտրոններն (այսուհետ` կենտրոն) ունեն տարբեր ուղղվածություն` կախված շահառուների կարգավիճակից, կենտրոնի առաքելությունից և մատուցվող ծառայությունների տեսակներից (մարզամշակութային, առողջ ապրելակերպի, զբաղվածության, խնամքի, միջսերնդային, վերականգնողական, սոցիալական ներառման և այլն).
2. Կենտրոններում ծառայությունների կարիք ունեցող շահառուները հիմնականում դիտարկվում են երկու տեսանկյունից՝ սոցիալական և հոգեբանական:
3. Կենտրոններում տրամադրվող հետևյալ հիմնական ծառայություններն ընդհանուր են տարբեր տեսակի և ուղղվածության կենտրոնների համար՝
4. սոցիալ-հոգեբանական աջակցություն՝ սոցիալական խորհրդատվության տրամադրում, անհրաժեշտ սոցիալական աջակցության կազմակերպում և աջակցություն սոցիալական խնդիրների լուծմանը՝ տարատեսակ փաստաթղթերի, սոցիալական ապահովության խնդիրների լուծման հարցերում, ուղղորդում և համապատասխան աջակցության ցուցաբերում, իրավունքների և շահերի պաշտպանություն և դրանց վերաբերյալ շահառուին տեղեկատվության տրամադրում, նրանց նախասիրությունների բացահայտում և համապատասխան սոցիալ-հոգեբանական և մշակութային բնույթի ծառայությունների և միջոցառումների կազմակերպում, աջակցող միջոցներով ապահովելու գործընթացի կազմակերպում, ըստ անհրաժեշտության՝ ուղեկցման ծառայություն, հատուկ (մասնագիտացված) խնամքի տրամադրման դեպքում նաև՝ հոգեբանական օգնություն և խորհրդատվության անհատական թրեյնինգների միջոցով՝ ուղղված ինչպես շահառուին, այնպես էլ իր ընտանիքի անդամներին, և այլն.
5. ժամանցի և զբաղվածության կազմակերպում**՝** հետաքրքրությունների և կարողությունների գնահատման հիման վրա շահառուներին համապատասխան խմբակներում (աշխատանքային և արտթերապիայի կազմակերպում և իրականացում, գրական, թատերական, երգի, պարի, նկարչական, գոբելենագործության, համակարգչային ուսուցում և այլն) ներգրավելու, մշակութային, մարզական միջոցառումներ, տարբեր թեմաներով քննարկումներ կազմակերպելու միջոցով.
6. սննդի տրամադրում՝ ծառայությունների տրամադրման ընթացքում սննդային ընդմիջման կազմակերպում:
7. Ցերեկային կենտրոններում ծառայությունները տրամադրվում են շահառուների անհատական կարիքներին և անհատական սոցիալական ծրագրին համապատասխան.
8. ծառայությունները մատուցում աշխատանքային օրերին՝ 09:00-18:00-ն ընկած ժամանակահատվածում.
9. շահառուի անհատական սոցիալական կարիքի գնահատում տարեկան առնվազն երկու անգամ.
10. շահառուների հետաքրքրությունների և ցանկությամբ ձևավորված առնվազն երկու խմբակի կազմակերպում՝ յուրաքանչյուրի պարապմունքները շաբաթական առնվազն մեկ անգամ.
11. էքսկուրսիաների կազմակերպում, տոների ու հիշարժան օրերի նշում և այլն՝ ամսական առնվազն մեկ անգամ.
12. շահառուի կարիքների կրկնակի գնահատման կամ հետաքրքրությունների փոփոխության դեպքում՝ ծառայության տեսակների և հաճախականության վերանայում:
13. Հայաստանի Հանրապետության կառավարության լիազորած պետական կառավարման մարմնի հետ կնքվող ծառայությունների մատուցման պայմանագրում կարող են սահմանվել պահանջներ այլ մասնագետներ (էրգոթերապիստներ, լոգոպեդներ և այլն) ունենալու վերաբերյալ՝ ելնելով ծառայությունների մատուցման տեսակներից, առանձնահատկություններից և շահառուների խմբերից:
14. Կենտրոններում սահմանված են մասնագետների հաստիքային միավորների հետևյալ չափորոշիչները.

|  |  |  |
| --- | --- | --- |
| **հ/հ** | **Հաստիքի** **անվանում** | **Ցերեկային կենտրոններում ծառայություններ տրամադրող մասնագետների հաստիքային միավորներ** |
|
| **1.**  | Սոցիալական աշխատող | 1,0 հաստիքային միավոր յուրաքանչյուր 50 շահառուի հաշվարկով |
| **2.** | Խմբավար | 1,0 հաստիքային միավոր յուրաքանչյուր 25 շահառուի հաշվարկով |
| **3.** | Հավաքարար | 1,0 հաստիքային միավոր յուրաքանչյուր 50 շահառուի հաշվարկով |

1. Սույն հավելվածի 92-րդ կետով սահմանված դեպքում մասնագետների հաստիքային միավորների չափորոշիչները սահմանվում են լիազորած մարմնի հետ կնքվող ծառայությունների մատուցման պայմանգրում:

**6. ՉԱՓՈՐՈՇԻՉՆԵՐ**

**ԲՆԱԿՉՈՒԹՅԱՆ ՍՈՑԻԱԼԱԿԱՆ ՊԱՇՏՊԱՆՈՒԹՅԱՆ ՀԱՍՏԱՏՈՒԹՅՈՒՆՆԵՐՈՒՄ ԵՎ ՀԱՄԱՅՆՔԱՅԻՆ ՓՈՔՐ ՏԱՆԸ ՀԱՏԿԱՑՎՈՂ ՍՆՆԴԱՄԹԵՐՔԻ ՏԵՍԱԿՆԵՐԻՑ ՅՈՒՐԱՔԱՆՉՅՈՒՐԻ ՄԻՋԻՆ ՕՐԱԿԱՆ**

1. Շուրջօրյա խնամքի կենտրոնի պարագայում սննդի կառուցվածքի, տեսականու և էներգետիկ արժեքի նկատմամբ հսկողությունը վերապահվում է տնօրենին և բուժքույր-դիետոլոգին, իսկ փոքր տանը՝ սոցիալական աշխատողին: Ելնելով շահառուի առողջական վիճակից՝ բժշկական ցուցումով նրանց նշանակվում է հատուկ սննդակարգ և դրան համապատասխան կազմվում է առանձին ճաշացանկ՝ սննդամթերքի օրական օգտագործման չափաքանակների շրջանակում: Սննդի կառուցվածքում սննդանյութերի (սպիտակուցներ, ճարպեր, ածխաջրեր) և էներգիայի օրական նվազագույն նորմերը կարգավորվում են հետևյալ կերպ՝

|  |  |  |  |  |
| --- | --- | --- | --- | --- |
| Շահառուին տրամադրվող շուրջօրյա խնամքի տեսակը | Սննդի արժեք, կկալ | Սպիտակուց | Ճարպ | Ածխաջուր |
| Ընդհանուր տիպի  | 2400 | 17% | 28% | 55% |
| Հատուկ (մասնագիտացված) | 2600  | 20% | 30% | 50% |

Շուրջօրյա խնամքի կենտրոնում և փոքր տանը սնունդը տրամադրվում է օրն առնվազն 4 անգամ՝

առավոտյան՝ 08.00-09.00, ընդհանուր սննդի մոտ 25%-ը,

կեսօրին՝ 12.00-13.00, ընդհանուր սննդի մոտ 35%-ը,

ցերեկը՝ 15.00-16.00, ընդհանուր սննդի մոտ 15%-ը,

երեկոյան՝ 18.00-19.00, ընդհանուր սննդի մոտ 25%-ը,

Քնից առաջ (ցանկալի)՝ 20.00-21.00, թեյ կամ մածուն՝ որևէ թխվածքաբլիթով:

Ճշգրիտ կալորիականությունը, ըստ աղյուսակ N 2-ի, հնարավոր է պահպանել հացամթերքի լրիվ բացառման դեպքում: Այնուամենայնիվ, հացամթերքը ներառվում է չափորոշիչների մեջ՝ հաշվի առնելով շահառուների նախասիրությունը՝ որպես լրացուցիչ սնունդ, իսկ մնացած սննդատեսակների կալորիականությունը հաշվվում է ըստ սույն հավելվածի 95-ին կետի։

Ելնելով խնամքի և սոցիալական ծառայությունների տրամադրման առանձնահատկություններից, սննդի տրամադրման ծառայությունը կարող է իրականացվել ինչպես շուրջօրյա խնամքի կենտրոնի կամ փոքր տան, այնպես էլ պատվիրակման միջոցով։ Անկախ վերոհիշյալ հանգամանքից, շահառուին հատկացվող նվազագույն սննդամթերքի կալորիականությունը սահմանվում է սույն հավելվածի 95-րդ կետով, իսկ սննդամթերքի բազմազանությունը՝ սույն կետով, այն է՝

|  |  |  |  |  |
| --- | --- | --- | --- | --- |
| **հ/հ** | **Սննդամթերքի անվանում** | **Չափի միավոր (զուտ քաշ)** | **Էներգետիկ արժեքը 100 գրամում (կկալ)** | **Օրական չափաբաժին (գրամներով)**  |
| **Ընդհանուր տիպի** | **Հատուկ (մասնագիտացված)** |
| **1** | **Հացամթերք** | **գրամ** | **230** | **450** | **500** |
| 1.1 | hաց ցորենի (բարձր տեսակ) | գրամ | 265 | 300 | 350 |
| 1.2 | hաց ցորենի (1-ին տեսակ) | գրամ | 210 | 130 | 130 |
| 1.3 | ալյուր | գրամ | 364 | 20 | 20 |
| **2** | **Հատիկաընդեղեն** | **գրամ** | **252** | **100** | **120** |
| 2.1 | բլղուր | գրամ | 342 | 3 | 3 |
| 2.2 | բրինձ | գրամ | 111 | 15 | 20 |
| 2.3 | եգպտացորեն (պահածո) | գրամ | 58 | 3 | 3 |
| 2.4 | լոբի հատիկ | գրամ | 310 | 3 | 3 |
| 2.5 | հաճար | գրամ | 337 | 3 | 3 |
| 2.6 | հնդկաձավար | գրամ | 343 | 10 | 15 |
| 2.7 | մակարոն | գրամ | 158 | 15 | 20 |
| 2.8 | ոլոռ | գրամ | 311 | 3 | 3 |
| 2.9 | ոլոռ (պահածո) | գրամ | 58 | 3 | 3 |
| 2.10 | ոսպ | գրամ | 116 | 6 | 6 |
| 2.11 | սիսեռ | գրամ | 364 | 3 | 3 |
| 2.12 | սպիտակաձավար | գրամ | 360 | 10 | 10 |
| 2.13 | վարսակի փաթիլներ | գրամ | 342 | 10 | 15 |
| 2.14 | վերմիշել | գրամ | 331 | 10 | 10 |
| 2.15 | ցորենաձավար | գրամ | 329 | 3 | 3 |
| **3** | **Բանջարեղեն և կանաչեղեն** | **գրամ** | **54** | **630** | **700** |
| 3.1 | ավելուկ | գրամ | 22 | 5 | 5 |
| 3.2 | բադրջան | գրամ | 25 | 15 | 15 |
| 3.3 | բազուկ | գրամ | 43 | 20 | 20 |
| 3.4 | բազուկի տերև | գրամ | 27 | 5 | 5 |
| 3.5 | բրոկոլի | գրամ | 34 | 10 | 10 |
| 3.6 | գազար | գրամ | 41 | 20 | 20 |
| 3.7 | դդմիկ | գրամ | 24 | 10 | 10 |
| 3.8 | դդում | գրամ | 26 | 10 | 10 |
| 3.9 | լոբի՝ կանաչ | գրամ | 31 | 10 | 10 |
| 3.10 | լոլիկ | գրամ | 15 | 20 | 20 |
| 3.11 | խաղողի տերև | գրամ | 238 | 1.5 | 1.5 |
| 3.12 | խավիար | գրամ | 92 | 3 | 3 |
| 3.13 | ծաղկակաղամբ | գրամ | 25 | 15 | 15 |
| 3.14 | կաղամբ | գրամ | 25 | 70 | 85 |
| 3.15 | կաղամբի թթու | գրամ | 19 | 5 | 5 |
| 3.16 | կանաչի՝ խառը | գրամ | 22 | 5 | 5 |
| 3.17 | կարտոֆիլ | գրամ | 77 | 320 | 370 |
| 3.18 | ձիթապտուղ | գրամ | 95 | 5 | 5 |
| 3.19 | պղպեղ | գրամ | 27 | 10 | 10 |
| 3.20 | սխտոր | գրամ | 149 | 0.5 | 0.5 |
| 3.21 | սոխ | գրամ | 40 | 30 | 35 |
| 3.22 | սպանախ | գրամ | 22 | 5 | 5 |
| 3.23 | վարունգ | գրամ | 14 | 20 | 20 |
| 3.24 | վարունգ-լոլիկի մարինադ | գրամ | 16 | 15 | 15 |
| **4** | **Մսամթերք և ձկնեղեն** | **գրամ** | **222** | **220** | **240** |
| 4.1 | երշիկ կամ նրբերշիկ | գրամ | 266 | 20 | 20 |
| 4.2 | հավի բուդ | գրամ | 185 | 20 | 20 |
| 4.3 | հավի միս | գրամ | 165 | 30 | 40 |
| 4.4 | ձուկ՝ թարմ | գրամ | 148 | 50 | 60 |
| 4.5 | միս՝ խոզի, ոսկրոտ | գրամ | 242 | 10 | 10 |
| 4.6 | միս՝ տավարի, ոսկրոտ | գրամ | 333 | 40 | 50 |
| 4.7 | միս՝ տավարի, փափուկ | գրամ | 245 | 30 | 40 |
| **5** | **Կաթնամթերք** | **գրամ** | **224** | **370** | **450** |
| 5.1 | թթվասեր | գրամ | 198 | 40 | 50 |
| 5.2 | խտացրած կաթ | գրամ | 321 | 10 | 10 |
| 5.3 | կաթ | գրամ | 42 | 80 | 100 |
| 5.4 | կաթնաշոռ | գրամ | 178 | 40 | 50 |
| 5.5 | կարագ | գրամ | 717 | 20 | 30 |
| 5.6 | պանիր | գրամ | 360 | 40 | 50 |
| 5.7 | յուղ | գրամ | 892 | 20 | 20 |
| 5.8 | մածուն | գրամ | 54 | 80 | 100 |
| 5.9 | պաղպաղակ | գրամ | 207 | 10 | 10 |
| **6** | **Ձու** | **հատ** | **155** | **0.5** | **0.5** |
| **7** | **Համեմունքներ** | **գրամ** | **258** | **50** | **50** |
| 7.1 | աղ՝ կերակրի, յոդացված | գրամ | 0 | 5 | 5 |
| 7.2 | տարատեսակ  | գրամ | 314 | 0.5 | 0.5 |
| 7.3 | շաքարավազ | գրամ | 387 | 40 | 40 |
| 7.4 | սոդա՝ կերակրի | գրամ | 0 | 0.5 | 0.5 |
| 7.5 | տոմատի մածուկ | գրամ | 82 | 4 | 4 |
| **8** | **Խմիչքներ և այլ հեղուկներ** | **գրամ** | **179** | **130** | **130** |
| 8.1 | թեյ | գրամ | 83 | 3 | 3 |
| 8.2 | կակաո | գրամ | 228 | 2 | 2 |
| 8.3 | կիսել | գրամ | 90 | 2.5 | 2.5 |
| 8.4 | հանքային ջուր | գրամ | 0.1 | 10 | 10 |
| 8.5 | հյութ՝ մրգերի, կոմպոտ | գրամ | 52 | 90 | 90 |
| 8.6 | ձեթ | գրամ | 884 | 20 | 20 |
| 8.7 | սուրճ | գրամ | 0 | 2 | 2 |
| 8.8 | քացախ | գրամ | 18 | 0.5 | 0.5 |
| **9** | **Միրգ** | **գրամ** | **65** | **220** | **270** |
| 9.1 | տեղական մրգեր | գրամ | 45 | 150 | 170 |
| 9.2 | հատապտուղներ, ձմերուկ, սեխ | գրամ | 60 | 27 | 40 |
| 9.3 | բանան | գրամ | 110 | 10 | 15 |
| 9.4 | կիտրոն | գրամ | 290 | 5 | 5 |
| 9.5 | մանդարին, նարինջ | գրամ | 40 | 15 | 30 |
| 9.7 | չիր, չամիչ | գրամ | 264 | 8 | 10 |
| **10** | **Հրուշակեղեն, աղանդեր** | **գրամ** | **272** | **80** | **80** |
| 10.1 | թխվածք, խմորեղեն | գրամ | 257 | 40 | 40 |
| 10.2 | կարամել | գրամ | 382 | 10 | 10 |
| 10.3 | կարկանդակ | գրամ | 194 | 10 | 10 |
| 10.4 | մեղր | գրամ | 304 | 10 | 10 |
| 10.5 | ջեմ կամ մուրաբա | գրամ | 272 | 10 | 10 |

1. **ՉԱՓՈՐՈՇԻՉՆԵՐ**

**ՍՈՑԻԱԼԱԿԱՆ ՀՈԳԱԾՈՒԹՅԱՆ ՑԵՐԵԿԱՅԻՆ ԿԵՆՏՐՈՆՆԵՐՈՒՄ ՀԱՏԿԱՑՎՈՂ ՍՆՆԴԱՄԹԵՐՔԻ ՏԵՍԱԿՆԵՐԻՑ ՅՈՒՐԱՔԱՆՉՅՈՒՐԻ ՄԻՋԻՆ ՕՐԱԿԱՆ**

|  |  |  |
| --- | --- | --- |
| **հ/հ** | **Սննդամթերք** | **Օրական օգտագործման չափը մեկ շահառուի հաշվարկով (գրամներով)՝ զտաքաշ** |
| 1.  | հաց | 150 |
| 2. | հանքային ջուր կամ հյութ | 100 |
| 3.  | բանջարեղեն | 60 |
| 4.  | հրուշակեղեն | 50 |
| 5. | երշիկ | 50 |
| 6. | պանիր | 40 |
| 7. | շաքարավազ | 40 |
| 8. | կարագ | 30 |
| 9. | ջեմ կամ մուրաբա | 25 |
| 10.  | սուրճ կամ թեյ | 5 |

**8. ՉԱՓՈՐՈՇԻՉՆԵՐ**

**ԲՆԱԿՉՈՒԹՅԱՆ ՍՈՑԻԱԼԱԿԱՆ ՊԱՇՏՊԱՆՈՒԹՅԱՆ ՀԱՍՏԱՏՈՒԹՅՈՒՆՆԵՐՈՒՄ** **ՏԱՐԵՑ ԵՎ (ԿԱՄ) ՀԱՇՄԱՆԴԱՄՈՒԹՅՈՒՆ ՈՒՆԵՑՈՂ ԱՆՁԱՆՑ ՀԱԳՈՒՍՏՈՎ, ԿՈՇԿԵՂԵՆՈՎ ԵՎ ԱՆԿՈՂՆԱՅԻՆ ՊԱՐԱԳԱՆԵՐՈՎ, ԱՇԽԱՏԱԿԻՑՆԵՐԻՆ ԱՐՏԱՀԱԳՈՒՍՏՈՎ ԵՎ ԸՆԴՀԱՆՈՒՐ ՕԳՏԱԳՈՐԾՄԱՆ ԱՅԼ ԻՐԵՐՈՎ ԱՊԱՀՈՎԵԼՈՒ ԵՎ ԴՐԱՆՑ ՕԳՏԱԳՈՐԾՄԱՆ ԺԱՄԿԵՏՆԵՐԻ**

|  |  |  |  |  |
| --- | --- | --- | --- | --- |
| **հ/հ** | **Ապրանքի անվանում** | **Չափի միավոր** | **Քանակը՝ ըստ շահառուի** | **Օգտագործման առավելագույն ժամկետ (տարիներ)** |
| **18 և ավելի տարեկան** | **անկողնային խնամքի ենթակա** |
| ***Արտահագուստ և ներքնազգեստ կանանց համար*** |
| 1 | ձմեռային վերարկու / մուշտակ | հատ | 1 | - | 4 |
| 2 | աշնանային վերարկու / անձրևանոց / բաճկոն | հատ | 1 | - | 3 |
| 3 | խալաթ | հատ | 2 | 2 | 2 |
| 4 | սվիտեր (բրդյա կամ բամբակյա) | հատ | 6 | 4 | 2 |
| 5 | վերնաշապիկ | հատ | 3 | 2 | 2 |
| 6 | կիսաշրջազգեստ | հատ | 3 | 1 | 2 |
| 7 | շրջազգեստ (բրդյա կամ բամբակյա) | հատ | 5 | 2 | 2 |
| 8 | տաբատ (ջինս) | հատ | 3 | 2 | 2 |
| 9 | սպորտային համազգեստ | զույգ | 2 | 1 | 2 |
| 10 | ներքնազգեստ (վարտիք, կրծկալ և շապիկ)  | եռյակ | 7 | 4 | 1 |
| 11 | գիշերազգեստ | հատ | 2 | 2 | 1 |
| 12 | գլխաշոր կամ գլխարկ (բրդյա կամ բամբակյա) | հատ | 4 | 2 | 2 |
| 13 | ձեռնոց  | զույգ | 1 | - | 2 |
| 14 | կիսագուլպա | զույգ | 14 | 8 | 1 |
| 15 | գուլպա | զույգ | 4 | 2 | 1 |
| 16 | զուգագուլպա | հատ | 4 | - | 1 |
| ***Արտահագուստ և ներքնազգեստ տղամարդկանց համար*** |
| 17 | ձմեռային վերարկու / մուշտակ | հատ | 1 | - | 4 |
| 18 | աշնանային վերարկու / անձրևանոց / բաճկոն | հատ | 1 | - | 3 |
| 19 | պիջակ | հատ | 2 | 2 | 2 |
| 20 | սվիտեր (բրդյա կամ բամբակյա) | հատ | 6 | 4 | 2 |
| 21 | վերնաշապիկ | հատ | 3 | 2 | 2 |
| 22 | կիսատաբատ | հատ | 3 | 1 | 2 |
| 23 | անդրավարտիք (բրդյա կամ բամբակյա) | հատ | 5 | 2 | 2 |
| 24 | տաբատ (ջինս) | հատ | 3 | 2 | 2 |
| 25 | սպորտային համազգեստ | զույգ | 2 | 1 | 2 |
| 26 | ներքնազգեստ (վարտիք և շապիկ) | զույգ | 7 | 4 | 1 |
| 27 | գիշերազգեստ | հատ | 2 | 2 | 1 |
| 28 | գլխաշոր կամ գլխարկ (բրդյա կամ բամբակյա) | հատ | 4 | 2 | 2 |
| 29 | ձեռնոց  | հատ | 2 | 1 | 1 |
| 30 | կիսագուլպա | զույգ | 14 | 8 | 1 |
| 31 | փողկապ | զույգ | 1 | 1 | 1 |
| 32 | գոտի (կաշվե) / ուսակալ | հատ | 2 | 1 | 1 |
| ***Կողշկեղեն՝ կանանց և տղամարդկանց համար*** |
| 33 | ձմեռային կոշիկ | զույգ | 2 | 1 | 2 |
| 34 | ամառային կոշիկ | զույգ | 3 | 1 | 1 |
| 35 | հողաթափ | զույգ | 2 | 1 | 1 |
| ***Անկողնային պարագաներ*** |
| 36 | անկողնային սպիտակեղեն (սավան, ծրար, բարձի երես) | եռյակ | 3 | 4 | 1 |
| 37 | վերմակ (ձմեռային) | հատ | 1 | 2 | 3 |
| 38 | վերմակ (ամառային) կամ ծածկոց | հատ | 1 | 2 | 3 |
| 39 | բարձ | հատ | 2 | 3 | 3 |
| 40 | անկողնու ծածկոց | հատ | 1 | 1 | 4 |
| 41 | ներքնակ | հատ | 1 | 1 | 4 |
| 42 | ներքնակի երես | հատ | 1 | 1 | 4 |
| 43 | սրբիչ բաղնիքի | հատ | 2 | 2 | 1 |
| 44 | սրբիչ երեսի | հատ | 2 | 2 | 1 |
| ***Ընդհանուր օգտագործման իրեր*** |
| 45 | սեղանի սփռոց | հատ | յուրաքանչյուր սեղանի հաշվարկով 2 | 1 |
| 46 | վարագույր  | գծամետր | յուրաքանչյուր պատուհանի հաշվարկով 5 | 3 |
| 47 | սրբիչ սպասքի | հատ | յուրաքանչյուր 100 հոգու հաշվարկով 15 | 1 |
| 48 | երեսի և ձեռքի սրբիչ  | հատ | յուրաքանչյուր աշխատակցի հաշվարկով 2 | 1 |
| 49 | աշխատանքային արտահագուստ (հավաքածու) | հատ | յուրաքանչյուր աշխատակցի հաշվարկով 2 | 1 |

 **9. ՉԱՓՈՐՈՇԻՉՆԵՐ**

**ԲՆԱԿՉՈՒԹՅԱՆ ՍՈՑԻԱԼԱԿԱՆ ՊԱՇՏՊԱՆՈՒԹՅԱՆ ՀԱՍՏԱՏՈՒԹՅՈՒՆՆԵՐՈՒՄ** **ԽՆԱՄՔԻ ԵՎ ԸՆԴՀԱՆՈՒՐ ՕԳՏԱԳՈՐԾՄԱՆ ՀԱՄԱՐ ԱՆՀՐԱԺԵՇՏ ՍԱՆԻՏԱՐԱՀԻԳԻԵՆԻԿ ՊԱՐԱԳԱՆԵՐԻ, ՄԱՔՐԻՉ ՆՅՈՒԹԵՐԻ ԵՎ ՍՊԱՍՔԻ ՄԻՋԻՆ ՏԱՐԵԿԱՆ**

|  |  |  |  |
| --- | --- | --- | --- |
| **հ/հ** | **Պարագայի կամ նյութի անվանում** | **Չափի միավոր** | **Քանակը` մեկ շահառուի հաշվարկով** |
| **18 և ավելի տարեկան** | **անկողնային խնամքի ենթակա** |
| 1 | ատամի խոզանակ | հատ | 2 |
| 2 | ատամի մածուկ | կգ | 0.6 |
| 3 | օճառ լվացվելու | հատ | 18 |
| 4 | հեղուկ օճառ | լիտր | 1 |
| 5 | օճառի աման | հատ | 1 |
| 6 | շամպուն | լիտր | 1.5 |
| 7 | փայտիկներ՝ ականջ մաքրելու | հատ | 365 |
| 8 | քսուքներ՝ ձեռքի կամ երեսի | կգ | 1.5 | 1 |
| 9 | քիսա լոգանքի | հատ | 1 |
| 10 | սպունգ լոգանքի | հատ | 2 |
| 11 | սանր | հատ | 1 |
| 12 | հակաքրտինքային միջոց / դեզոդոր | հատ | 2 |
| 13 | մազի ներկ | հատ | 6 |
| 14 | եղունգկտրիչ կամ մկրատ | հատ | 1 |
| 15 | մեկանգամյա օգտագործման տակդիր  | հատ | 180 | 1095 |
| 16 | մոմլաթ բժշկական | մետր | 1,0 | 1,5 |
| 17 | զուգարանի թուղթ | հատ | 24 | 12 |
| 18 | սպունգ աման լվանալու | հատ | 4 |
| 19 | սպունգի սպիրալ | հատ | 2 |
| 20 | ռետինե ձեռնոց | զույգ | 5 |
| 21 | ձեռնոցներ մեկանգամյա օգտագործման տուփով | զույգ | 5 |
| 22 | աման լվացող հեղուկ | լիտր | 4 |
| 23 | անձեռոցիկ  | տուփ | 12 |
| 24 | լվացքի կոնդիցիոներ | լիտր | 1 |
| 25 | մաքրող փոշի  | կգ | 0.5 |
| 26 | սպիտակեցնող հեղուկ (ժավել) | լիտր | 8 |
| 27 | ամրակ փայտից (լվացքի) | հատ | 3 |
| 28 | լվացքի փոշի | կգ | 12 |
| 29 | մաքրող և լվացող հեղուկներ | լիտր | 2 |
| 30 | քլորամին կամ այլ ախտահանիչ նյութեր | կգ | 1.5 |
| 31 | հատակի խոզանակ | հատ | 0.2 |
| 32 | հատակի փայտ | հատ | 0.2 |
| 33 | ավել սենյակի | հատ | 1 |
| 34 | աղբառիչ | հատ | 0.2 |
| 35 | աղբի տոպրակ | կոճ |  2 |
| 36 | ավել բակի | հատ |  0.2 |
| 37 | մաքրող կտորներ | հատ |  0.5 |
| 38 | հատակ լվանալու դույլ՝ ձողափայտով | հատ | Յուրաքանչյուր 100 շահառուի հաշվարկով՝ 3 հատ |
| 39 | առաստաղ մաքրելու ձող | հատ | Յուրաքանչյուր 100 շահառուի հաշվարկով՝ 3 հատ |
| 40 | ապակի լվանալու ձողափայտ գլխիկով | հատ | Յուրաքանչյուր 100 շահառուի հաշվարկով՝ 3 հատ |
| 41 | վանտուզ | հատ | Յուրաքանչյուր 100 շահառուի հաշվարկով՝ 3 հատ |
| 42 | կահույքը փայլեցնող միջոց | հատ | Յուրաքանչյուր 100 շահառուի հաշվարկով՝ 3 հատ |
| 43 | հոտազերծիչ | հատ |  1 |
| 44 | սանհանգույց մաքրող խոզանակ | հատ | 0.1 |
| 45 | խողովակներ և կոյուղի մաքրող միջոց | լիտր | 0.1 |
| 46 | միջատասպան | հատ | 0.2 |
| 47 | դույլ | հատ | 0.1 |
| 48 | բաժակ լոգարան /պոչուկ/ | հատ | 0.1 |
| 49 | թաս լվացքի | հատ | Յուրաքանչյուր 100 շահառուի հաշվարկով՝ 3 հատ |
| 50 | զամբյուղ պլաստմասե, կափարիչով | հատ | Յուրաքանչյուր 100 շահառուի հաշվարկով՝ 3 հատ |
| 51 | թաս սննդի | հատ | Յուրաքանչյուր 100 շահառուի հաշվարկով՝ 3 հատ |
| 52 | բանվորական ձեռնոց | զույգ | 1 |
| 53 | ասեղ | հատ | 1 |
| 54 | թել | հատ | 1 |
| 55 | ռետինե ժապավեն | մետր | 3 |
| 56 | կոշիկի քսուք | հատ | 0.25 |
| 57 | կոշիկի խոզանակ | հատ | 0.25 |
| 58 | ճաշի գդալ | հատ | Յուրաքանչյուր 100 շահառուի հաշվարկով՝ 25 հատ |
| 59 | թեյի գդալ | հատ | Յուրաքանչյուր 100 շահառուի հաշվարկով՝ 25 հատ |
| 60 | պատառաքաղ  | հատ | Յուրաքանչյուր 100 շահառուի հաշվարկով՝ 25 հատ |
| 61 | դանակ | հատ | Յուրաքանչյուր 100 շահառուի հաշվարկով՝ 25 հատ |
| 62 | թեյի բաժակ  | հատ | Յուրաքանչյուր 100 շահառուի հաշվարկով՝ 25 հատ |
| 63 | հյութի բաժակ | հատ | Յուրաքանչյուր 100 շահառուի հաշվարկով՝ 25 հատ |
| 64 | սուրճի բաժակ՝ ափսեով | հատ | Յուրաքանչյուր 100 շահառուի հաշվարկով՝ 25 հատ |
| 65 | ափսե ճաշի | հատ | Յուրաքանչյուր 100 շահառուի հաշվարկով՝ 25 հատ |
| 66 | ափսե դեսերտի | հատ | Յուրաքանչյուր 100 շահառուի հաշվարկով՝ 25 հատ |
| 67 | ապակյա սափոր | հատ | Յուրաքանչյուր 100 շահառուի հաշվարկով՝ 25 հատ |
| 68 | համեմունքների (աղ, բիբար) տարաներ | հատ | Յուրաքանչյուր 100 շահառուի հաշվարկով՝ 25 հատ |
| 69 | շաքարավազի տարա | հատ | Յուրաքանչյուր 100 շահառուի հաշվարկով՝ 25 հատ |
| 70 | սննդային տարա | հատ | Յուրաքանչյուր 100 շահառուի հաշվարկով՝ 10 հատ |
| 71 | մուտքի գորգեր | հատ | Յուրաքանչյուր 100 շահառուի հաշվարկով՝ 10 հատ |
| ***Մեկ տղամարդու հաշվարկով*** |
| 72 | սափրվելու ածելի | հատ |  48 |
| 73 | սափրվելու մածուկ կամ | հատ | 6 |
| սափրվելու փրփուր աերոզոլ փչովի | հատ | 2 |
| 74 | սափրվելու խոզանակ | հատ | 1  |
| ***Մեկ կնոջ հաշվարկով*** |
| 75 | ածելի | հատ |  48 |
| 76 | կանացի միջադիր | հատ | Յուրաքանչյուր կնոջն ամսական 15 հատ |

**10. ՉԱՓՈՐՈՇԻՉՆԵՐ**

**ՍՈՑԻԱԼԱԿԱՆ ՀՈԳԱԾՈՒԹՅԱՆ ՑԵՐԵԿԱՅԻՆ ԿԵՆՏՐՈՆՆԵՐՈՒՄ ԽՆԱՄՔԻ ԵՎ ԸՆԴՀԱՆՈՒՐ ՕԳՏԱԳՈՐԾՄԱՆ ՍԱՆԻՏԱՐԱՀԻԳԻԵՆԻԿ ՊԱՐԱԳԱՆԵՐԻ, ՄԱՔՐԻՉ ՆՅՈՒԹԵՐԻ, ՍՊԱՍՔԻ, ԱՇԽԱՏԱԿԻՑՆԵՐԻ ԱՐՏԱՀԱԳՈՒՍՏԻ, ԸՆԴՀԱՆՈՒՐ ՕԳՏԱԳՈՐԾՄԱՆ ԱՅԼ ԻՐԵՐԻ ՄԻՋԻՆ ՏԱՐԵԿԱՆ**

|  |  |  |  |
| --- | --- | --- | --- |
| **հ/հ** | **Պարագայի կամ նյութի անվանում** | **Չափի միավոր** | **Քանակը` 50 շահառուի հաշվարկով** |
| 1 | զուգարանի թուղթ | հատ | 600 |
| 2 | հեղուկ օճառ՝ լվացվելու | լիտր | 24 |
| 3 | անձեռոցիկ  | տուփ | 600 |
| 4 | ձեռքի թղթե սրբիչ | հատ | 48 |
| ***Ընդհանուր օգտագործման համար*** |
| 5 | սպունգ աման լվանալու | հատ | 36 |
| 6 | սպունգի սպիրալ | հատ | 36 |
| 7 | ռետինե ձեռնոց | զույգ | 72 |
| 8 | աման լվացող հեղուկ | լիտր | 200 |
| 9 | մաքրող փոշի | կգ | 12 |
| 10 | սանհանգույց մաքրող հեղուկ | լիտր | 200 |
| 11 | քլորամին կամ այլ ախտահանիչ նյութեր | կգ | 48 |
| 12 | ավել  | հատ | 72 |
| 13 | աղբառիչ | հատ | 6 |
| 14 | մաքրող տարբեր կտորներ | հատ | 96 |
| 15 | հոտազերծիչ | հատ | 4 |
| 16 | սանհանգույց մաքրող խոզանակ | հատ | 2 |
| 17 | խողովակներ և կոյուղի մաքրող միջոց | լիտր | 2 |
| 18 | միջատասպան | հատ | 2 |
| 19 | ճաշի գդալ | հատ | 10 |
| 20 | թեյի գդալ | հատ | 10 |
| 21 | պատառաքաղ  | հատ | 10 |
| 22 | դանակ | հատ | 10 |
| 23 | թեյի բաժակ  | հատ | 10 |
| 24 | հյութի բաժակ | հատ | 10 |
| 25 | սուրճի բաժակ՝ ափսեով | հատ | 10 |
| 26 | ափսե ճաշի | հատ | 10 |
| 27 | ափսե դեսերտի | հատ | 10 |
| 28 | ապակյա սափոր | հատ | 10 |
| 29 | համեմունքների (աղ, բիբար) տարաներ | հատ | 10 |
| 30 | շաքարավազի տարա | հատ | 10 |
| 31 | սեղանի սփռոց | հատ | 5 |
| 32 | սրբիչ | հատ | 5 |
| ***անձնակազմի օգտագործման համար*** |
| 33 | աշխատանքային արտահագուստ  | հատ | յուրաքանչյուր աշխատակցին՝ 2 |
| 34 | հեղուկ օճառ | կգ | յուրաքանչյուր աշխատակցին՝ 1 |
| 35 | զուգարանի թուղթ | հատ | յուրաքանչյուր աշխատակցին՝ 12 |

Հավելված N 3
ՀՀ կառավարության 2022 թ. \_\_\_\_\_\_\_\_\_\_\_\_\_\_\_\_\_\_- ի

N\_\_\_\_\_\_Ն որոշման

**Ց Ա Ն Կ**

**ՏԱՐԵՑ ԵՎ (ԿԱՄ) ՀԱՇՄԱՆԴԱՄՈՒԹՅՈՒՆ ՈՒՆԵՑՈՂ ԱՆՁԱՆՑ ԽՆԱՄՔԻ ՏՐԱՄԱԴՐՈՒՄԸ ՄԵՐԺԵԼՈՒ ՀԻՄՔ**

**ՀԱՆԴԻՍԱՑՈՂ ՀԻՎԱՆԴՈՒԹՅՈՒՆՆԵՐԻ**

1. Թեթև կամ չափավոր աստիճանի մտավոր հետամնացություն՝ վարքային խանգարումով զուգակցված լինելու դեպքում, խոր կամ ծանր աստիճանի մտավոր հետամնացություն՝ բոլոր դեպքերում, ծերունական փսիխոզ, ծանր արտահայտված սկլերոզ, քրոնիկ հոգեկան հիվանդություններ՝ բացառությամբ խնամքի հատուկ (մասնագիտացված) ծառայություն ստանալու դեպքերի.
2. Քրոնիկ ալկոհոլամոլություն կամ թմրամոլություն.
3. Մաշկային վարակիչ հիվանդություններ, շրջապատի համար վտանգ ներկայացնող հիվանդություններ, բացառությամբ ՄԻԱՎ վարակի և ոչ մանրէազատ տուբերկուլոզի.
4. Օնկոլոգիական հիվանդություններ՝ դեկոմպենսացիայի շրջանում, բացառությամբ՝ հոսպիսային օգնության տրամադրման դեպքերի: